**Príloha č. 1**

**Rozpočtovanie príjmov a výdavkov**

**ostatných subjektov verejnej správy v metodike ESA 95**

**Rozpočtovanie príjmov a výdavkov ostatných subjektov verejnej správy v metodike ESA 95**

**1. Obce a vyššie územné celky**

V návrhu rozpočtu verejnej správy na roky 2012 až 2014 v rozpočtoch obcí a vyšších územných celkov (ďalej len „VÚC“) je zohľadnená aktualizácia systému fiškálnej decentralizácie v nadväznosti na návrh nového zákona o rozpočtovom určení niektorých daní územnej samospráve. Návrh zákona sleduje tri základné ciele:

**úpravu deficitu verejnej správy v roku 2012** prostredníctvom zvýšenia príjmov štátneho rozpočtu. Uvedený návrh napriek tomu znamená medziročné zvýšenie príjmov územnej samosprávy z podielových daní v roku 2012 o 3,0 % a zároveň predstavuje nárast jej príjmov oproti predkrízovému roku 2007 o 13,1 %,

**väčšiu spravodlivosť v prerozdelení daní –** zmenou definície základne pre výpočet podielových daní čisto z dane z príjmov fyzických osôb (DPFO) na základné daňové príjmy verejnej správy sa od roku 2013 zabezpečí rovnaký rast príjmov územnej samosprávy z podielových daní ako je rast daňových príjmov štátneho rozpočtu,

**väčšiu stabilitu príjmov územnej samosprávy** – väzba príjmov na vývoj celkových daňových príjmov verejnej správy (nielen jednej konkrétnej dane) prináša so sebou vyššiu stabilitu, nakoľko v súčasnosti zmena vo vývoji DPFO (z dôvodu ekonomického vývoja alebo legislatívy) priamoúmerne ovplyvňuje príjmy územnej samosprávy. V novom systéme sa vplyv zmien znižuje, nakoľko váha jednotlivých daní je nižšia.

Východiskom pri kvantifikácii nového modelu fiškálnej decentralizácie v návrhu rozpočtu verejnej správy na roky 2012 až 2014 je úprava príjmov územnej samosprávy z dôvodu nutnej fiškálnej konsolidácie tak, aby rast jej príjmov z podielových daní dosiahol v roku 2012 medziročný nárast o 3 %.

Nastavením nového mechanizmu podielových daní sa docieli, že od roku 2013 už budú príjmy z podielových daní územnej samosprávy rásť rovnakým tempom ako daňové príjmy štátneho rozpočtu. Mierny rozdiel v jednotlivých rokoch bude spôsobený mesačným posunom prevodu daní samospráve. Z uvedeného dôvodu sa kumulatívny rast podielových daní ÚS a ŠR priebežne vyrovnáva. V roku 2014 bude rast daňových príjmov z podielových daní územnej samosprávy oproti roku 2012 na úrovni 16,5 % a rast daňových príjmov ŠR približne 15,6 %.

Skutočné príjmy územnej samosprávy z DPFO do roku 2011 a navrhované príjmy z podielových daní v rokoch 2012 – 2014 sú nasledovné.

|  |
| --- |
| **Daňové príjmy ÚS a ŠR - návrh podielu ÚS na úrovni 13,07 % (hotovostný princíp, so sankciami, v mil. eur)** |
|   |  | **2005** | **2006** | **2007** | **2008** | **2009** | **2010** | **2011E** | **2012F** | **2013F** | **2014F** |
| **1** |  Daňové príjmy ÚS (len DPFO) | 1 179 | 1 336 | 1 437 | 1 709 | 1 610 | 1 328 | 1 578 | 1 625 | 1 788 | 1 893 |
|  |  rast y-o-y (v %) |  | 13,4 | 7,5 | 19,0 | -5,8 | -17,5 | 18,8 | 3,0 | 10,0 | 5,9 |
|  |  rast od roku 2005 (v %) |  | 13,4 | 21,9 | 45,0 | 36,6 | 12,7 | 33,8 | 37,8\* | 51,7 | 60,6 |
| **2** |  Daňové príjmy ŠR\*\* | 7 388 | 7 843 | 8 572 | 9 024 | 8 024 | 7 958 | 8 757 | 9 750 | 10 611 | 11 137 |
|  |  rast y-o-y (v %) |  | 6,2 | 9,3 | 5,3 | -11,1 | -0,8 | 10,0 | 11,3 | 8,8 | 5,0 |
|  |  rast od roku 2005 (v %) |   | 6,2 | 16,0 | 22,1 | 8,6 | 7,7 | 18,5 | 32,0 | 43,6 | 50,7 |
| **3** |  CPI v (%) | 2,7 | 4,5 | 2,8 | 4,6 | 1,6 | 1,0 | 4,0 | 3,4 | 3,5 | 3,7 |
|  |  rast od roku 2005 (v %) |  | 4,5 | 7,4 | 12,4 | 14,2 | 15,3 | 19,9 | 24,0 | 28,3 | 33,1 |
| *\* po zohľadnení legislatívou určených nových úloh v oblasti neštátneho školstva (27,8 mil. eur) rast daňových príjmov ÚS predstavuje 35,5%* | *Zdroj: MF SR* |
| *\*\* bez emisnej dane, upravené o negatívny vplyv reformy na odvody (čistý vplyv na saldo VS)*  |
| *\*\* ak by sa rast podielových daní ÚS v jednotlivých rokoch vyvíjal rovnako ako daňové príjmy ŠR, ÚS by získala na daniach za celé obdobie menej o 993 mil. eur v porovnaní so skutočnosťou.*  |

Potreba fiškálnej konsolidácie sa tiež premietla do projektovaných výdavkov rozpočtov obcí a VÚC, aj keď v menšej miere než v štátnom rozpočte. V návrhu štátneho rozpočtu na rok 2012 sa výdavky znižovali oproti skutočnosti roka 2010. V rozpočtoch obcí a VÚC sa počíta so zachovaním týchto výdavkov na úrovni roka 2010 a v ďalších rokoch 2013 a 2014 je premietnutý dvojpercentný medziročný nárast s výnimkou nárastu osobných výdavkov v oblasti školstva, kde výdavky rastú už v roku 2012.

Výdavková časť rozpočtu rešpektuje kompetencie miest, obcí a vyšších územných celkov podľa súčasného platného právneho stavu. Otvorená je problematika zabezpečovania nových úloh vyplývajúcich  pre obce a VÚC zo zákona o sociálnych službách.

Finančné vzťahy štátu k rozpočtom obcí a VÚC sa budú realizovať predovšetkým prostredníctvom podielu prevodu mixu daní a prostredníctvom dotácií z príslušných rozpočtových kapitol. Formou dotácií zo štátneho rozpočtu sa budú financovať kompetencie preneseného výkonu štátnej správy a niektoré ďalšie úlohy spojené najmä s realizáciou projektov v rámci štrukturálnych fondov EÚ, napr. v súvislosti s podporou regionálneho rozvoja obcí a VÚC, ochrany ovzdušia, vzdelávaním a pod. Niektoré špecifické potreby obcí, ako je zachovanie a obnova kultúrnych pamiatok v niektorých mestách, individuálne potreby obcí a niektoré zariadenia sociálnych služieb, ktoré neboli súčasťou fiškálnej decentralizácie, budú financované formou dotácií zo štátneho rozpočtu rozpočtovaných v kapitole Všeobecná pokladničná správa.

Územná samospráva po presune kompetencií a finančných zdrojov je významnou súčasťou rozpočtu verejnej správy, pričom jej hospodárenie má nezanedbateľný dopad na celkový fiškálny rámec. Návrh rozpočtu verejnej správy počíta v roku 2012 v metodike ESA 95 so  schodkovým rozpočtom obcí vo výške 38 666 tis. eur a VÚC vo výške 50 308 tis. eur.

## 1.1. Obce

Predpokladá sa, že obce v roku 2012 dosiahnu celkové príjmy vo výške
3 760 524 tis. eur a celkové výdavky v sume 3 567 190 tis. eur. Po odpočítaní príjmových a výdavkových finančných operácií sa predpokladajú príjmy v sume 3 375 524 tis. eur a výdavky 3 404 190 tis. eur. Po zohľadnení predpokladaných zmien stavu záväzkov a pohľadávok (-10 000 tis. eur) je schodok vo výške 38 666 tis. eur.

Daňové príjmy sa očakávajú v roku 2012 v sume 1 696 149 tis. eur, ktoré obce získajú z výnosu mixu daní (dane z príjmov fyzických osôb, z príjmov právnických osôb, z príjmov vyberanej zrážkou, z pridanej hodnoty, z minerálnych olejov, z liehu, z piva, z vína, z tabaku a tabakových výrobkov, z elektrickej energie, zo zemného plynu, z uhlia), z výnosu dane z nehnuteľností, z výnosu daní za špecifické služby (ostatné miestne dane a poplatok za komunálne odpady), z výnosu dane z úhrad za dobývací priestor a zo sankcií uložených v daňovom konaní. Z výnosov týchto daní bude zabezpečované financovanie samosprávnych pôsobností obcí.

Predpoklad vývoja jednotlivých druhov daňových príjmov v rokoch 2012 až 2014 do rozpočtov obcí v porovnaní s očakávanou skutočnosťou na rok 2011 a skutočnosťou za roky 2009 a 2010 je nasledovný:

| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| --- | --- | --- | --- | --- | --- | --- | --- |
| **Daňové príjmy spolu** | **1 620 306** | **1 421 927** | **1 689 915** | **1 638 038** | **1 696 149** | **1 842 106** | **1 946 137** |
| z toho: prevod mix daní vrátane sankcií | 1 206 837\* | 995 230\* | 1 228 255\* | 1 182 373\* | 1 217 722 | 1 339 779 | 1 418 715 |
|  daň z nehnuteľností | 254 814 | 266 284 | 280 933 | 280 933 | 294 979 | 309 728 | 325 214 |
|  daň za špecifické služby | 158 202 | 159 924 | 174 307 | 174 307 | 183 023 | 192 174 | 201 783 |
|  daň za dobývací priestor | 453 | 489 | 420 | 425 | 425 | 425 | 425 |

Poznámka: \* v rokoch 2009, 2010 a 2011 len daň z príjmov fyzických osôb

V rámci nedaňových príjmov sa uvažuje, že obce dosiahnu v roku 2012 sumu 455 227 tis. eur. Ide najmä o príjmy z podnikania a z vlastníctva majetku v sume 145 227 tis. eur, a to z nájomného z prenajatých pozemkov, budov, strojov a zariadení, čiastku 142 000 tis. eur z administratívnych a iných poplatkov a platieb (správne poplatky, za ubytovacie a stravovacie služby, zo vstupného, za relácie v miestnom rozhlase a pod.) a z iných nedaňových príjmov a úrokov z vkladov v sume 48 000 tis. eur. Predpokladá sa, že kapitálové príjmy dosiahnu výšku 120 000 tis. eur, a to najmä z predaja budov, bytov a z predaja pozemkov.

Granty a transfery zo štátneho rozpočtu, zo štátnych fondov, z rozpočtov iných obcí na činnosť spoločných úradov obcí a z rozpočtov VÚC na riešenie spoločných úloh sa očakávajú v objeme 1 224 148 tis. eur, z toho bežné transfery 1 110 017 tis. eur a kapitálové transfery 114 131 tis. eur.

Granty a transfery zo štátneho rozpočtu do rozpočtov obcí sa v roku 2012 očakávajú v celkovej sume 1 185 548 tis. eur z týchto kapitol:

- Ministerstva školstva, vedy, výskumu a športu SR – v celkovej sume 631 178 tis. eur. Na zabezpečenie preneseného výkonu štátnej správy na financovanie činností základných škôl a na činnosť spoločných úradovní obcí pre úsek školstva bude smerovať suma 627 778 tis. eur a ostatné finančné prostriedky v sume 3 400 tis. eur budú smerované na realizáciu aktivít kapitálového charakteru – riešenie havarijných stavieb škôl a školských zariadení a na financovanie projektov zo štrukturálnych fondov vrátane spolufinancovania z Operačného programu Vzdelávanie.

Ministerstva vnútra SR – v sume 8 154 tis. eur. Na prenesený výkon štátnej správy sú určené finančné prostriedky v celkovej sume 7 639 tis. eur, z toho na činnosť matričných úradov v sume 5 841 tis. eur a na hlásenie a evidenciu občanov a register občanov podľa zákona č. 153/1998 Z. z. 1 798 tis. eur. Z ostatných finančných prostriedkov poskytnutých obciam (515 tis. eur) budú financované doplňujúce voľby do orgánov samosprávy obcí a ochrana a udržiavanie vojnových hrobov.

Ministerstva dopravy, výstavby a regionálneho rozvoja SR – suma 13 672 tis. eur. Na financovanie preneseného výkonu štátnej správy je určená suma 6 492 tis. eur, z toho v oblasti pozemných komunikácií – špeciálnych stavebných úradov v sume 285 tis. eur a na úseku stavebného poriadku a bývania v sume 6 207 tis. eur. Ostatné prostriedky v sume 7 181 tis. eur sú určené najmä na náhradné nájomné byty za reštituované byty a na ďalšie kompetencie na úseku stavebného poriadku a bývania.

Ministerstva životného prostredia SR – celková suma 61 297 tis. eur. Dotácie sú smerované na prenesený výkon štátnej správy na úseku ochrany prírody, ovzdušia, vôd a protipovodňovej ochrany v sume 588 tis. eur. Ostatné granty a transfery v sume 60 709 tis. eur sú určené na budovanie protipovodňového predpovedného a varovného systému, ochranu a regeneráciu prírodného prostredia a krajiny, ochranu ovzdušia, na minimalizáciu nepriaznivých vplyvov zmeny klímy, integrovanú ochranu a racionálne využívanie vôd a technickú pomoc.

Ministerstva hospodárstva SR – do rozpočtov obcí budú smerovať finančné prostriedky v sume 31 122 tis. eur. Ide o finančné prostriedky na kapitálové výdavky na podporu služieb pre podnikateľov Operačného programu konkurencieschopnosť a hospodársky rast a na verejné osvetlenie pre mestá a obce a poskytovanie poradenstva v oblasti energetiky a podporu regionálneho rozvoja.

Ministerstva práce, sociálnych vecí a rodiny SR – v sume 14 411 tis. eur, ktoré budú poskytované obciam na výkon osobitného príjemcu, výdavky na stravu a na školské potreby pre deti v hmotnej núdzi.

Ministerstva kultúry SR – v celkovej sume 1 024 tis. eur na financovanie projektov podporovaných zo schémy grantového systému na programy – obnovme si svoj dom, podpora návštevnosti kultúrnych podujatí, nehmotné kultúrne dedičstvo, aktivity v oblasti pamäťových inštitúcií a iné kultúrne aktivity v rámci grantového systému.

Ministerstva pôdohospodárstva a rozvoja vidieka SR – v sume 391 634 tis. eur, z toho 375 862 tis. eur predstavujú prostriedky EÚ a spolufinancovanie spoločných projektov SR a EÚ v oblasti podpory regionálneho rozvoja miest a obcí a 8 417 tis. eur prostriedky na financovanie programov európskej územnej spolupráce.

Úradu vlády SR – do rozpočtov obcí budú smerovať finančné prostriedky v sume 834 tis. eur na financovanie potrieb rómskej komunity.

Všeobecná pokladničná správa – finančné prostriedky v sume 32 222 tis. eur sú určené na financovanie zariadení sociálnych služieb, na individuálne potreby obcí a na záchranu a obnovu kultúrnych pamiatok niektorých miest.

Do rozpočtov obcí sa predpokladajú poskytnúť finančné prostriedky zo štátnych fondov v roku 2012 v celkovej sume 5 330 tis. eur, z toho zo Štátneho fondu rozvoja bývania v celkovej výške 330 tis. eur a z Environmentálneho fondu v sume 5 000 tis. eur.

Príjmové finančné operácie sa predpokladajú v roku 2012 v celkovej sume 385 000 tis. eur. Predpokladá sa, že obce z prostriedkov peňažných fondov prevedú do príjmov rozpočtu sumu 113 000 tis. eur, zo zostatku prostriedkov z predchádzajúcich rokov sumu 46 000 tis. eur, z predaja majetkových účastí a zo splátok poskytnutých pôžičiek získajú sumu 10 000 tis. eur a prijmú úvery na plnenie svojich investičných zámerov v sume
216 000 tis. eur.

Vývoj príjmovej a výdavkovej časti rozpočtu obcí na roky 2012 až  2014 v porovnaní s očakávanou skutočnosťou za rok 2011 a skutočnosťou za roky 2009 a 2010 je nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Príjmy obcí spolu** | **3 758 334** | **4 015 663** | **3 866 567** | **3 768 963** | **3 760 524** | **3 909 469** | **4 091 083** |
| ***z toho:*** |
| ▪   daňové príjmy  | 1 620 306 | 1 421 927 | 1 683 915 | 1 638 038 | 1 696 149 | 1 842 106 | 1 946 137 |
| ▪   nedaňové príjmy | 414 260 | 439 305 | 495 325 | 495 326 | 455 227 | 471 276 | 494 776 |
| ▪  granty a transfery  | 1 148 098 | 1 425 801 | 1 332 152 | 1 280 424 | 1 224 148 | 1 137 087 | 1 072 170 |
| ▪   zo splátok úverov, pôžičiek (FO) | 868 | 1 703 | 9 358 | 9 358 | 9 000 | 9 000 | 9 000 |
| ▪   z predaja majetkových účastí (FO) | 544 | 9 054 | 600 | 600 | 1 000 | 1 000 | 1 000 |
| ▪   zostatok prostr. z predch. rokov a prevod prostriedkov z peňažných fondov a ost.(FO) | 317 062 | 281 613 | 146 053 | 146 053 | 159 000 | 233 000 | 252 000 |
| ▪  prijaté úvery (FO) | 257 196 | 436 260 | 199 164 | 199 164 | 216 000 | 216 000 | 316 000 |
| **Výdavky obcí spolu** | **3 542 630** | **3 892 655** | **3 743 262** | **3 673 485** | **3 567 190** | **3 709 265** | **3 869 307** |
| ***z toho:*** |
| ▪   mzdy a odvody | 1 209 227 | 1 247 587 | 1 218 940 | 1 218 940 | 1 258 452 | 1 297 372 | 1 343 737 |
| ▪  tovary a služby  | 948 484 | 946 539 | 1 032 165 | 954 116 | 946 539 | 965 470 | 984 779 |
| ▪   bežné transfery | 360 296 | 361 199 | 365 125 | 365 125 | 361 199 | 368 423 | 375 791 |
| ▪   splácanie úrokov  | 25 804 | 22 653 | 27 173 | 27 173 | 28 000 | 28 000 | 29 000 |
| ▪   kapitálové výdavky | 860 169 | 1 105 384 | 943 847 | 952 120 | 810 000 | 890 000 | 970 000 |
| ▪  úvery a účasť na majetku (FO)  | 20 188 | 18 611 | 33 194 | 33 194 | 23 000 | 15 000 | 16 000 |
| ▪   splácanie istiny (FO) | 118 462 | 190 682 | 122 818 | 122 817 | 140 000 | 145 000 | 150 000 |
| **Celkový prebytok obcí** | **215 704** | **123 008** | **123 305** | **95 478** | **193 334** | **200 204** | **221 776** |
| ***vylúčenie finančných operácií*** | ***-437 020*** | ***-519 337*** | ***-199 164*** | ***-199 164*** | ***-222 000*** | ***-299 000*** | ***-412 000*** |
| ***z toho:*** |
| ▪   vylúčenie príjmových FO  | -575 670 | -728 630 | -355 175 | -355 175 | -385 000 | -459 000 | -578 000 |
| ▪   vylúčenie výdavkových FO | 138 650 | 209 293 | 156 011 | 156 011 | 163 000 | 160 000 | 166 000 |
| ***zahrnutie časového rozlíšenia a ostatné úpravy*** | ***-61 524*** | ***-145 625*** | ***0*** | ***0*** | ***-10 000*** | ***-10 000*** | ***-30 000*** |
| **Schodok obcí (ESA 95)** | **-282 840** | **-541 954** | **-75 859** | **-103 686** | **-38 666** | **-108 796** | **-220 224** |

Celkové príjmy obcí v roku 2012 sú oproti skutočnosti roku 2010 nižšie o 6,4 %, a to z dôvodu poklesu príjmových finančných operácií o 47,2 % a grantov a transferov o 14,1 %, ale na druhej strane došlo k nárastu daňových príjmov o 19,3 % a nedaňových príjmov o 3,6 %.

V roku 2013 sa oproti roku 2012 v rozpočtoch obcí v príjmoch očakáva nárast o 4,0 % a v roku 2014 oproti roku 2013 v príjmovej časti rozpočtu sa očakáva nárast o 4,6 %. V daňových príjmoch v roku 2013 oproti roku 2012 sa očakáva nárast o 8,6 % a v roku 2014 oproti roku 2013 o 5,6 %. Bližšie informácie o prognóze jednotlivých druhov daňových príjmov sú uvedené v časti 4. materiálu.

V projektovaných výdavkoch rozpočtov obcí sa premieta potreba fiškálnej konsolidácie. Počíta sa so zachovaním osobných výdavkov, tovarov a služieb a bežných grantov a transferov na úrovni skutočnosti roka 2010; v ďalších rokoch je premietnutý dvojpercentný medziročný nárast s výnimkou nárastu osobných výdavkov v oblasti školstva. V kapitálových výdavkoch je zohľadnené postupné ukončovanie projektov obnovy a čerpania finančných prostriedkov Európskej únie.

**1.2. Vyššie územné celky**

Predpokladá sa, že VÚC v  roku 2012 dosiahnu celkové príjmy vo výške 1 118 568 tis. eur a celkové výdavky v sume 1 089 620 tis. eur. Po odpočítaní príjmových a výdavkových finančných operácií sa predpokladajú príjmy v sume 1 027 568 tis. eur a výdavky 1 072 620 tis. eur. Po zohľadnení časového rozlíšenia z titulu daňových príjmov  (-756 tis. eur) a predpokladaných zmien stavu záväzkov a pohľadávok (-3 500 tis. eur) je schodok vo výške 50 308 tis. eur.

Daňové príjmy sa očakávajú v roku 2012 v celkovej sume 536 891 tis. eur, ktoré VÚC získajú z výnosu mixu daní (dane z príjmov fyzických osôb, z príjmov právnických osôb, z príjmov vyberanej zrážkou, z pridanej hodnoty, z minerálnych olejov, z liehu, z piva, z vína, z tabaku a tabakových výrobkov, z elektrickej energie, zo zemného plynu, z uhlia), z výnosu dane z motorových vozidiel v sume 128 990 tis. eur a zo sankcií uložených v daňovom konaní v sume 1 560 tis. eur.

Predpoklad vývoja daňových príjmov VÚC v porovnaní s očakávanou skutočnosťou na rok 2011 a skutočnosťou za roky 2009 a 2010 v rokoch 2012 až 2014 je nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Daňové príjmy spolu** | **529 298** | **451 432** | **531 729** | **521 318** | **536 891** | **581 562** | **611 935** |
| z toho: prevod mix daní | 403 483 \* | 332 825\* | 410 583\* | 395 246\* | 407 062 | 447 863 | 474 250 |
|  daň z motorových vozidiel | 125 815  | 118 607 | 121 146 | 126 072 | 129 829 | 133 699 | 137 685 |

Poznámka: \* v rokoch 2009, 2010 a 2011 len daň z príjmov fyzických osôb

Nedaňové príjmy sa získajú z  činnosti organizácií v zriaďovateľskej pôsobnosti VÚC na úseku sociálneho zabezpečenia, na úseku školstva, dopravy, z kapitálových príjmov a z úrokov z prostriedkov vlastného hospodárenia. Uvažuje sa v roku 2012 s ich celkovou výškou 78 000 tis. eur, ktorá by sa mala dosiahnuť z administratívnych a iných poplatkov a platieb v sume 56 000 tis. eur, a to najmä na úseku sociálneho zabezpečenia, z úhrad platených občanmi umiestnenými v zariadeniach sociálnych služieb, za poskytované služby, ako sú stravovanie, bývanie a zaopatrenie, na úseku školstva z príjmov získaných z poplatkov zo zápisného a školného v základných umeleckých školách, za ubytovanie v domovoch mládeže, z nájomného a pod. Z hospodárenia s majetkom samosprávnych krajov, z úrokov z vlastných prostriedkov, z vkladov, z hospodárenia s vlastnými prostriedkami sa predpokladajú príjmy v sume 10 000 tis. eur a iné nedaňové príjmy v sume 6 000 tis. eur. Z kapitálových príjmov (z predaja majetku) sa predpokladá získať 6 000 tis. eur.

Granty a transfery zo štátneho rozpočtu sa rozpočtujú v roku 2012 v celkovej sume 412 677 tis. eur, čo predstavuje bežné granty a transfery. Granty a transfery zo štátneho rozpočtu do rozpočtov VÚC sa očakávajú z kapitoly Ministerstva školstva, vedy, výskumu a športu SR, z toho na financovanie preneseného výkonu štátnej správy na úseku stredných škôl, ku ktorým zriaďovateľskú funkciu plnia VÚC v sume 405 874 tis. eur a na podporu športovo talentovanej mládeže z Operačného programu Vzdelávanie v sume 6 803 tis. eur.

Príjmové finančné operácie sa predpokladajú v sume 91 000 tis. eur, a to z prevodov prostriedkov z peňažných fondov v sume 41 000 tis. eur, zo zostatku prostriedkov z predchádzajúcich rokov v sume 15 000 tis. eur a z prijatých úverov v sume 35 000 tis. eur.

Vývoj príjmovej a výdavkovej časti rozpočtu VÚC na roky 2012 až 2014 v porovnaní s očakávanou skutočnosťou na rok 2011 a so skutočnosťou v rokoch 2009 a 2010 je nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Príjmy VÚC spolu** | **1 178 786** | **1 123 051** | **1 113 718** | **1 132 853** | **1 118 568** | **1 186 601** | **1 189 040** |
| ***z toho:*** |
| ▪   daňové príjmy  | 529 298 | 451 432 | 531 729 | 521 318 | 536 891 | 581 562 | 611 935 |
| ▪   nedaňové príjmy | 71 537 | 71 207 | 77 505 | 77 505 | 78 000 | 89 000 | 83 000 |
| ▪   granty a transfery  | 433 627 | 506 909 | 429 284 | 451 297 | 412 677 | 417 039 | 431 105 |
| ▪   zo splátok tuzemských úverov, pôžičiek  a z predaja majetk. účastí (FO) | 33 | 62 | 0 | 0 | 0 | 0 | 0 |
| ▪   zostatok prostr. z predch. rokov a prevod  prostriedkov z peňažných fondov (FO) | 78 881 | 50 725 | 34 910 | 41 336 | 56 000 | 54 000 | 28 000 |
| ▪   prijaté úvery (FO) | 65 410 | 42 716 | 40 290 | 41 397 | 35 000 | 45 000 | 35 000 |
| **Výdavky VÚC spolu** | **1 134 503** | **1 069 294** | **1 113 718** | **1 132 320** | **1 089 620** | **1 125 768** | **1 158 953** |
| ***z toho:*** |
| ▪   mzdy a odvody | 346 818 | 344 897 | 351 045 | 351 046 | 352 303 | 368 605 | 389 707 |
| ▪   tovary a služby  | 223 306 | 204 662 | 246 815 | 246 815 | 204 662 | 208 755 | 212 930 |
| ▪   bežné transfery | 388 843 | 387 655 | 347 897 | 347 897 | 387 655 | 395 408 | 403 316 |
| ▪   splácanie úrokov  | 7 364 | 4 969 | 8 278 | 8 278 | 8 000 | 8 000 | 8 000 |
| ▪   kapitálové výdavky | 158 886 | 108 882 | 145 741 | 164 343 | 120 000 | 125 000 | 125 000 |
| ▪   úvery a účasť na majetku (FO)  | 1 521 | 4 329 | 664 | 664 | 1 000 | 1 000 | 1 000 |
| ▪  splácanie istiny (FO) | 7 765 | 13 900 | 13 278 | 13 277 | 16 000  | 19 000 | 19 000 |
| **Celkový prebytok VÚC** | **44 283** | **53 757** | **0** | **533** | **28 948** | **60 833** | **30 087** |
| ***vylúčenie finančných operácií*** | ***-135 038*** | ***- 75 274*** | ***-61 258*** | ***-68 792*** | ***-74 000*** | ***-79 000*** | ***-43 000*** |
| ***z toho:*** |
| ▪   vylúčenie príjmových FO | -144 324 | -93 503 | -75 200 | -82 733 | -91 000 | -99 000 | -63 000 |
| ▪   vylúčenie výdavkových FO | 9 286 | 18 229 | 13 942 | 13 941 | 17 000 | 20 000 | 20 000 |
| ***zahrnutie časového rozlíšenia a ostatné úpravy*** | ***-34 269*** | ***-3 641*** | ***1 230*** | ***1 705*** | ***-5 256*** | ***-25 309*** | ***-5 363*** |
| **Schodok VÚC (ESA 95)** | **-125 024** | **- 25 158** | **-60 028** |  **-69 964** | **-50 308** | **-43 476** | **-18 276** |

Celkové príjmy VÚC v roku 2012 sa oproti skutočnosti na rok 2010 znížili o 0,4 %, z toho granty a transfery o 18,6 % a príjmové finančné operácie o 2,7 %, ale v daňových príjmoch došlo k nárastu o 18,9 % a v nedaňových príjmoch o 9,5 %.

V roku 2013 sa oproti roku 2012 v rozpočtoch VÚC v príjmoch očakáva nárast o 6,1 % a v roku 2014 oproti roku 2013 o 0,2 %. Daňové príjmy sa očakávajú v roku 2013 oproti roku 2012 vyššie o 8,3 % a v roku 2014 oproti roku 2013 o 5,2 %. Bližšie informácie o prognóze jednotlivých druhov daňových príjmov sú uvedené v časti 4. materiálu.

V projektovaných výdavkoch rozpočtov VÚC sa premieta potreba fiškálnej konsolidácie. Počíta sa so zachovaním osobných výdavkov, tovarov a služieb a bežných grantov a transferov na úrovni skutočnosti roka 2010, v ďalších rokoch je premietnutý dvojpercentný medziročný nárast s výnimkou nárastu osobných výdavkov v oblasti školstva.

**2. Sociálna poisťovňa**

Návrh rozpočtu Sociálnej poisťovne v roku 2012 vychádza z očakávanej skutočnosti Sociálnej poisťovne v roku 2011 a z makroekonomickej prognózy Ministerstva financií SR. Zároveň zohľadňuje pripravované legislatívne zmeny, ktoré majú nadobudnúť účinnosť od
1. januára 2012.

 V rámci pripravovanej novely zákona o sociálnom poistení sa ruší rezervný fond solidarity a základný fond garančného poistenia, vytvára sa fond sociálneho poistenia a samostatný fond úrazového poistenia, výdavky týchto fondov tvoria výdavky poistenia.

 Medzi ďalšie hlavné pripravované legislatívne zmeny patrí zavedenie nových parametrov daňovo-odvodového systému, poskytovanie garančnej dávky ako štátnej sociálnej dávky a úhrada neodvedených príspevkov zamestnávateľom na starobné dôchodkové sporenie zo štátneho rozpočtu, zníženie sadzby poistného na sociálne poistenie platenej štátom a zmena valorizačného mechanizmu od roku 2013 podľa dôchodcovskej inflácie.

 Vývoj príjmovej a výdavkovej časti rozpočtu Sociálnej poisťovne na roky 2012 až 2014 je v porovnaní s predchádzajúcimi rokmi nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Príjmy Sociálnej poisťovne spolu** | **6 178 091** | **6 382 845** | **6 727 055** | **6 693 993** | **7 007 389** | **7 401 865** | **7 759 491** |
| z toho: |   |   |   |   |   |   |   |
| ▪     daňové príjmy (príjmy z poistného) | 4 488 037 | 4 402 457 | 4 699 316 | 4 709 047 | 3 600 606 | 3 708 194 | 3 890 802 |
|  z toho: ekonomicky aktívne osoby | 3 992 028 | 4 007 322 | 4 359 402 | 4 261 602 | 3 307 299 | 3 410 029 | 3 587 269 |
|  dlžné poistné | 212 529 | 226 596 | 165 760 | 271 620 | 149 373 | 149 373 | 149 373 |
|  prevod za výstup z II. piliera  | 108 778 | 23 | 0 | 0 | 0 | 0 | 0 |
|  štát | 169 722 | 164 997 | 167 984 | 171 502 | 139 355 | 143 991 | 149 358 |
| ▪     nedaňové príjmy (úroky a iné príjmy) | 12 870 | 12 893 | 14 821 | 14 821 | 15 223 | 15 575 | 15 801 |
| **▪     granty a transfery – ŠFA (ŠR)** | **875 640** | **1 517 217** | **1 608 733** | **1 508 733** | **2 865 000** | **3 127 000** | **3 248 000** |
|  z toho: zabezpečenie platobnej schopnosti SP | 875 300 | 1 517 217 | 1 608 733 | 1 508 733 | 2 865 000 | 3 127 000 | 3 248 000 |
| transfer z ESF | 340 | 0 | 0 | 0 | 0 | 0 | 0 |
|  ▪ zostatok prostriedkov z predch. rokov (FO)  | 776 418 | 419 857 | 384 693 | 435 667 | 526 560 | 551 096 | 604 888 |
|  ▪ prijaté úvery, pôžičky a návratné fin. výpomoci  | 0 | 0 | 0 | 0 | 0 | 0 | 0 |
|  ▪ úver z garančného poistenia (FO)  |   |   | 19 492 | 25 725 | 0 | 0 | 0 |
|   |   |   |   |   |   |   |   |
| **Výdavky Sociálnej poisťovne spolu** | **5 758 234** | **5 947 177** | **6 267 302** | **6 167 433** | **6 456 293** | **6 796 977** | **7 100 532** |
| z toho: |   |   |   |   |   |   |   |
| ▪    výdavky poistenia | 5 564 400 | 5 774 861 | 6 087 750 | 6 012 344 | 6 340 582 | 6 680 290 | 7 019 609 |
| ▪    výdavky správneho fondu | 146 882 | 128 263 | 129 471 | 115 573 | 115 711 | 116 687 | 80 923 |
| z toho: |   |   |   |   |   |   |   |
| mzdy | 53 154 | 56 924 | 58 651 | 51 317 | 50 561 | 50 812 | 36 626 |
| poistné | 19 853 | 20 926 | 21 997 | 19 773 | 18 700 | 18 793 | 13 546 |
| tovary a služby | 63 288 | 44 991 | 41 184 | 38 746 | 42 033 | 37 433 | 28 559 |
| bežné transfery | 632 | 826 | 2 839 | 2 646 | 1 513 | 6 615 | 88 |
| obstarávanie kapitálových aktív | 9 954 | 4 595 | 4 800 | 3 091 | 2 904 | 3 034 | 2 104 |
| ▪ úver poskytnutý z garančného fondu (FO) | 46 952 | 44 053 | 50 082 | 39 516 |   |   |   |
|  |  |  |  |  |  |  |  |
| **Celková bilancia Sociálnej poisťovne** | **419 857** | **435 667** | **459 753** | **526 560** | **551 096** | **604 888** | **658 959** |
| ▪   vylúčenie finančných operácií | -754 592 | -406 224 | -354 104 | -421 876 | -526 560 | -551 096 | -604 888 |
|  z toho: |   |   |   |   |   |   |   |
|  ▪ vylúčenie príjmových FO | -801 544 | -450 278 | -404 186 | -461 392 | -526 560 | -551 096 | -604 888 |
|  ▪ vylúčenie výdavkových FO | 46 952 | 44 053 | 50 082 | 39 516 | 0 | 0 | 0 |
| časové rozlíšenie príjmov z poistného  | -11 277 | 695 | 16 360 | 25 761 | -112 799 | -6 549 | -12 682 |
| kap.transfery (nevymož.pohľadávky GP) |   |   | -30 590 | -13 791 | 0 | 0 | 0 |
| ostatné úpravy | 18 936 | 38 728 |   |   |   |   |   |
| **Prebytok (+) /schodok (-) SP (ESA 95)** | **-316 282** | **67 297** | **91 419** | **116 654** | **-88 263** | **47 243** | **41 389** |

Celkové príjmy na rok 2012 sa navrhujú v sume 7,01 mld. eur, čo oproti očakávanej skutočnosti na rok 2011 predstavuje nárast o 4,68 %. Návrh premieta očakávaný prevod finančných prostriedkov z roku 2011 vo výške 527 mil. eur. Objemovo najväčšiu položku predstavujú daňové príjmy, ktorých podiel na celkových príjmoch v sledovanom období predstavuje cca 51,4 %. Tieto príjmy zahŕňajú aj príjmy z poistného od ekonomicky aktívnych osôb, u ktorých sa oproti očakávanej skutočnosti pre rok 2011 vplyvom realizácie 1. fázy daňovo-odvodovej reformy predpokladá pokles o 22,4 %.

Na rok 2012 sa výška poistného plateného štátom predpokladá v sume 139 mil. eur, čo oproti očakávanej skutočnosti na rok 2011 predstavuje pokles o 18,8 %. Rozpočtovaná suma zohľadňuje zavedenie sadzby 19 % z upravených hrubých miezd namiesto sadzby 26 % z aktuálne stanovených vymeriavacích základov, pri zachovaní okruhu poistencov.

Na zabezpečenie platobnej schopnosti Sociálnej poisťovne sa predpokladá poskytnutie prostriedkov zo štátneho rozpočtu v sume 2,86 mld. eur v roku 2012, v roku 2013 v sume 3,13 mld. eur a v roku 2014 v sume 3,25 mld. eur. Rast oproti očakávanej skutočnosti na rok 2011 je spôsobený výpadkom príjmov z poistného od ekonomicky aktívnych osôb, pričom výška transferu zabezpečuje optimálny disponibilný zostatok prostriedkov s cieľom zabezpečiť plynulé vyplácanie všetkých obligatórnych výdavkov, ktoré administruje Sociálna poisťovňa.

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Výdavky spolu** | **5 758 234** | **5 947 177** | **6 267 302** | **6 167 433** | **6 456 293** | **6 796 977** | **7 100 532** |
| v tom: |  |  |  |  |  |  |  |
| Výdavky poistenia spolu | 5 564 400 | 5 774 861 | 6 087 749 | 6 012 344 | 6 340 582 | 6 680 290 | 7 019 609 |
| v tom: |   |   |   |   |   |   |   |
| **fond sociálneho poistenia, v tom:** | **5 524 272** | **5 733 737** | **6 044 848** | **5 968 313** | **6 292 827** | **6 627 952** | **6 961 882** |
| výdavky nemocenského poistenia, v tom: | 316 671 | 338 462 | 359 581 | 391 528 | 398 641 | 419 806 | 444 316 |
| *materské* | *67 933* | *76 650* | *110 202* | 101 154 | 117 170 | 122 508 | 130 317 |
| *ostatné dávky nemocenského poistenia* | *248 738* | *261 812* | *249 379* | 290 374 | 281 471 | 297 298 | 313 999 |
| výdavky dôchodkového poistenia | 5 035 171 | 5 244 936 | 5 524 241 | 5 416 888 | 5 730 043 | 6 044 929 | 6 355 220 |
| výdavky poistenia v nezamestnanosti | 172 430 | 150 339 | 161 026 | 159 897 | 164 143 | 163 217 | 162 346 |
|   |   |   |   |   |   |   |   |
| **fond úrazového poistenia** | **40 128** | **41 124** | **42 901** | **44 031** | **47 755** | **52 338** | **57 727** |
|   |   |   |   |   |   |   |   |
| **Správny fond** | **146 882** | **128 263** | **129 471** | **115 573** | **115 711** | **116 687** | **80 923** |
|   |   |   |   |   |   |   |   |
| *výdavky garančného poistenia* | *46 952* | *44 053* | *50 082* | *39 516* | *0* | *0* | *0* |

Celkové výdavky na rok 2012 sa navrhujú v sume 6,46 mld. eur, čo oproti očakávanej skutočnosti na rok 2011 predstavuje nárast o 4,68 %.

Návrh výdavkov na nemocenské dávky, ktoré sa rozpočtujú v rámci výdavkov sociálneho poistenia, vychádza z predpokladu, že percento pracovnej neschopnosti pre chorobu a úraz bude na úrovni očakávanej skutočnosti v roku 2011, t. j. 3,5 %. Výdavky na materské zohľadňujú platnú legislatívu v tejto oblasti, keď výška materského predstavuje
60 % denného vymeriavacieho základu a podporné obdobie 34 týždňov.

Ďalej je v roku 2012 premietnutá valorizácia dôchodkov o 3,30 % podľa súčasne platnej legislatívy, tzv. švajčiarskeho mechanizmu, ktorý zohľadňuje mieru inflácie a rast priemernej mesačnej mzdy v národnom hospodárstve. Od roku 2013 sa navrhujú dôchodky zvyšovať o pevnú sumu určenú v závislosti od priemerného medziročného rastu spotrebiteľských cien za domácnosti dôchodcov a priemernej mesačnej sumy jednotlivých druhov dôchodkov. Pevná suma sa navrhuje diferencovať v závislosti od druhu dôchodkovej dávky.

Podľa pripravovanej legislatívnej zmeny sa bude správny fond tvoriť najmä z poistného a z odplaty za postúpenú pohľadávku na poistnom pri zachovaní aktuálne platnej sadzby, teda najviac vo výške 2,4 %. Ďalej sa bude môcť tvoriť vo výške 0,5 % z príspevkov na starobné dôchodkové sporenie a z príspevkov na starobné dôchodkové sporenie neodvedených zamestnávateľom do fondu príspevkov na starobné dôchodkové sporenie vymožených Sociálnou poisťovňou a z ďalších zákonom stanovených položiek.

Pri návrhu výšky výdavkov správneho fondu na rok 2012 sa vychádzalo z vládou schválených Strategických zámerov činnosti Sociálnej poisťovne na obdobie rokov
2011 – 2016, ktorá predpokladá úsporu výdavkov z dôvodu racionalizácie činností a optimalizácie počtu zamestnancov v nadväznosti na prechod výberu a vymáhania poistného na budúce finančné úrady od roku 2013. Z tohto dôvodu dochádza k postupnému znižovaniu osobných výdavkov a  výdavkov na tovary a služby. Návrh bežných transferov v roku 2013 zohľadňuje zvýšenie výdavkov na odstupnom spojené so znižovaním počtu zamestnancov.

Výdavky správneho fondu na rok 2012 sa navrhujú v sume 116 mil. eur, čo oproti očakávanej skutočnosti na rok 2011 predstavuje nárast o 0,12 %, pričom sa predpokladá použitie finančných prostriedkov v sume 4,00 mil. eur na zabezpečenie zmien informačného systému z dôvodu pripravovaných legislatívnych zmien v oblasti sociálneho poistenia.

Celkový hotovostný prebytok Sociálnej poisťovne sa v roku 2012 predpokladá vo výške 551 mil. eur, v roku 2013 sa predpokladá celkový prebytok na úrovni 605 mil. eur a v roku 2014 vo výške 659 mil. eur. V metodike ESA 95 je predpokladaný schodok hospodárenia Sociálnej poisťovne v roku 2012 vo výške 88,3 mil. eur, v roku 2013 prebytok vo výške 47,2 mil. eur a v roku 2014 prebytok vo výške 41,4 mil. eur.

**3. Verejné zdravotné poistenie**

Vývoj príjmovej a výdavkovej časti rozpočtu verejného zdravotného poistenia na roky 2012 až 2014 je v porovnaní s predchádzajúcimi rokmi nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
|
| **Príjmy verejného zdravotného poistenia spolu** | **3 514 595** | **3 678 840** | **3 698 307** | **3 692 965** | **3 791 797** | **3 890 360** | **3 940 957** |
| ***z toho:*** |   |   |   |   |   |   |   |
|  ▪   daňové príjmy, z toho: | 3 342 464 | 3 575 014 | 3 599 421 | 3 590 342 | 3 689 847 | 3 787 910 | 3 838 007 |
|  ekonomicky aktívne osoby (EAO)  | 2 162 275 | 2 217 495 | 2 368 194 | 2 362 535 | 2 263 247 | 2 382 495 | 2 541 846 |
|  platba štátu  | 1 162 382 | 1 282 803 | 1 197 816 | 1 197 816 | 1 330 392 | 1 383 099 | 1 272 555 |
|  ročné zúčtovanie poistného od EAO | 18 600 | 13 127 | 19 666 | 17 102 | 18 053 | 19 161 | 20 451 |
|  ročné zúčtovanie poistného od štátu | -4 130 | 58 422 | 10 000 | 9 733 | 75 000 | 0 | 0 |
|  sankcie súvisiace s poistným | 3 337 | 3 167 | 3 745 | 3 156 | 3 155 | 3 155 | 3 155 |
|  ▪   nedaňové príjmy | 18 752 | 16 609 | 16 457 | 19 000 | 18 500 | 18 500 | 18 500 |
|  ▪   transfery v rámci VS | 297 | 127 | 199 | 199 | 199 | 199 | 199 |
|  ▪    zostatok prostriedky z predchádzajúcich rokov  (FO) | 153 082 | 87 090 | 82 230 | 83 424 | 83 251 | 83 751 | 84 251 |
| **Výdavky verejného zdravotného poistenia spolu** | **3 427 505** | **3 595 416** | **3 614 669** | **3 609 714** | **3 708 046** | **3 806 109** | **3 856 206** |
| ***z toho:*** |   |   |   |   |   |   |   |
|  ▪   výdavky poistenia | 3 292 754 | 3 385 867 | 3 460 349 | 3 468 731 | 3 555 457 | 3 647 982 | 3 694 234 |
|  ▪   výdavky na prevádzkové činnosti štátnej  zdravotnej poisťovne, z toho:  | 74 654 | 76 786 | 84 345 | 74 452 | 82 577 | 85 500 | 87 100 |
|  do výšky 3,5 % z úhrnu poistného  | 63 925 | 75 289 | 84 345 | 74 452 | 82 577 | 85 500 | 87 100 |
|  kryté inými zdrojmi  | 10 729 | 1 497 | 0 | 0 | 0 | 0 | 0 |
|  ▪   úhrada za správu verejného zdravotného poistenia | 36 050 | 36 883 | 39 853 | 38 000 | 40 642 | 42 500 | 44 000 |
|  ▪   ostatné výdavky (úhrada/vrátenie daní, iné) | -1 138 | 70 296 | 1 681 | 1 681 | 2 108 | 2 108 | 2 108 |
|  ▪   príspevok na činnosť UDZS\* | 14 195 | 14 391 | 15 998 | 15 103 | 15 335 | 15 761 | 16 180 |
|  ▪   príspevok na činnosť OS ZZS\*\* | 10 990 | 11 193 | 12 443 | 11 747 | 11 927 | 12 258 | 12 584 |
| **Celkový prebytok verejného zdravotného poistenia** | **87 090** | **83 424** | **83 638** | **83 251** | **83 751** | **84 251** | **84 751** |
| ***vylúčenie finančných operácií*** | ***-153 082*** | ***-87 090*** | ***-82 230*** | ***-83 424*** | ***-83 251*** | ***-83 751*** | ***-84 251*** |
|  ▪   vylúčenie príjmových FO | -153 082 | -87 090 | -82 230 | -83 424 | -83 251 | -83 751 | -84 251 |
| ***zahrnutie časového rozlíšenia*** | ***10 589*** | ***12 626*** | ***12 592*** | ***14 454*** | ***-9 855*** | ***15 206*** | ***13 893*** |
| ***ostatné úpravy\*\*\**** | ***45 946*** | ***-100 940*** | ***0*** | ***-4 000*** | ***0*** | ***0*** | ***0*** |
| **Prebytok /schodok vereného zdravotného poistenia (ESA 95)** | **-9 457** | **-91 980** | **14 000** | **10 281** | **-9 355** | **15 706** | **14 393** |
| \* OS ZZS - operačné strediská záchrannej zdravotnej služby |  |  |  |  |  |
| \*\* UDZS - Úrad pre dohľad nad zdravotnou starostlivosťou\*\*\* ostatné úpravy - zmena stavu vybraných aktív a pasív, ostatné úpravy pre metodiku ESA 95 |  |  |  |
|  |  |  |  |  |  |  |  |  |

Celkové príjmy v systéme verejného zdravotného poistenia sa na rok 2012 predpokladajú vo výške 3,79 mld. eur, čo predstavuje 2,53% nárast oproti schválenému rozpočtu na rok 2011 a 2,68% nárast oproti očakávaným príjmom v roku 2011. Na rok 2013 sa celkové príjmy predpokladajú v objeme 3,89 mld. eur s medziročným nárastom 2,60 % a na rok 2014 v objeme 3,94 mld. eur s medziročným nárastom 1,30 %.

Návrh rozpočtu príjmov z poistného od ekonomicky aktívnych osôb nadväzuje na prognózu daňových príjmov, ktorá zohľadňuje zmeny vyplývajúce z reformy daňovo-odvodového systému. Príjmy od ekonomicky aktívnych osôb, vrátane ročného zúčtovania poistného, tak zaznamenali zníženie oproti schválenému rozpočtu v roku 2011, a to na rok 2012 o 4,46 % na úroveň 2,28 mld. eur. V roku 2013 sa výška príjmov od ekonomicky aktívnych osôb predpokladá na úrovni 2,40 mld. eur s medziročným nárastom o 5,28 % a v roku 2014 na úrovni 2,56 mld. eur s medziročným nárastom 6,69 %.

Zníženie zdrojov z poistného od ekonomicky aktívnych osôb sa navrhuje kryť prostredníctvom zvýšeného objemu poistného plateného štátom. Preddavky na poistné platené štátom, určené pre zákonom vymedzené kategórie osôb, tak na rok 2012 rastú o 11,1 % oproti schválenému rozpočtu na rok 2011 na úroveň 1,33 mld. eur. Na rok 2013 sa poistné platené štátom navrhuje vo výške 1,38 mld. eur a na rok 2014 na úrovni 1,27 mld. eur.

V roku 2012 sa predpokladá aj úhrada ročného zúčtovania poistného plateného štátom na rok 2011 vo výške 75,0 mil. eur, ktoré zabezpečí na rok 2012 ďalší nárast zdrojov o 5,29 %. Zdroje v oblasti poistného od štátu tak celkovo vzrastú na rok 2012 o 16,4 %, t. j. o 198 mil. eur. Výška ročného zúčtovania poistného na rok 2011 nadväzuje na údaje o počte poistencov štátu evidované v roku 2011 v centrálnom registri poistencov.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Vybrané zdroje spolu** | **3 624 353** | **3 739 869** | **3 799 803** | **3 739 115** | **3 861 756** | **3 876 004** | **3 914 422** |
| *medziročná zmena vybraných zdrojov v %\** | *7,9* | *3,2* | *1,6* | *0,0* | *3,3* | *0,4* | *1,0* |
| ZP - príjmy od EAO (vrátane RZZP\*\*) | 2 180 876 | 2 230 623 | 2 387 860 | 2 379 637 | 2 281 300 | 2 401 656 | 2 562 297 |
| ZP - príjmy za poistencov štátu (preddavky) | 1 162 382 | 1 282 803 | 1 197 816 | 1 197 816 | 1 330 392 | 1 383 099 | 1 272 555 |
| ZP - príjmy za poistencov štátu (RZZP\*\*) | -4 130 | 58 422 | 10 000 | 9 733 | 75 000 | 0 | 0 |
| MZ SR (bez poistného plateného štátom, EÚ prostriedkov a spolufinancovania) | 106 879 | 79 223 | 69 127 | 73 330 | 69 667 | 70 207 | 70 139 |
| MZ SR (EÚ prostriedky a spolufinancovanie) | 18 583 | 53 698 | 135 000 | 78 599 | 105 397 | 21 042 | 9 431 |
| Návratná finančná výpomoc | 129 763 | 0 | 0 | 0 | 0 | 0 | 0 |
| Zvýšenie ZI pre VšZP | 30 000 | 35 100 | 0 | 0 | 0 | 0 | 0 |
| \* pre N 2012 je uvedený nárast oproti očakávanej skutočnosti 2011 |  |  |  |  |  |
| \*\* RZZP - ročné zúčtovanie verejného zdravotného poistenia |  |  |  |  |  |

Do súhrnu daňových príjmov verejného zdravotného poistenia sa započítavajú každoročne aj sankcie súvisiace so zdravotným poistením vo výške 3,16 mil. eur. Nedaňové príjmy sa predpokladajú na úrovni 18,5 mil. eur. V príjmovej časti rozpočtu verejného zdravotného poistenia je započítaný transfer z Ministerstva zdravotníctva SR v ročnej výške 199 tis. eur na úhradu neodkladnej zdravotnej starostlivosti v súlade so zákonom č. 580/2004 Z. z. o zdravotnom poistení. Súčasťou celkových príjmov verejného zdravotného poistenia je aj zostatok prostriedkov z predchádzajúcich rokov.

Celkové výdavky verejného zdravotného poistenia sa na rok 2012 predpokladajú na úrovni 3,71 mld. eur s medziročným nárastom o 2,58 % oproti schválenému rozpočtu na rok 2011. Na rok 2013 sa celkové výdavky predpokladajú v objeme 3,81 mld. eur s medziročným nárastom 2,64 % a na rok 2014 v objeme 3,86 mld. eur s medziročným nárastom 1,32 %.

V súlade s legislatívnou úpravou zdravotného poistenia je ako bežný transfer vo výdavkoch verejného zdravotného poistenia zapracovaný príspevok na činnosť Úradu pre dohľad nad zdravotnou starostlivosťou a príspevok na činnosť operačných stredísk tiesňového volania záchrannej zdravotnej služby. Výška príspevkov na rok 2012 vychádza z predpokladaného výberu poistného zdravotnými poisťovňami v roku 2011.

Výdavky na prevádzkové činnosti štátnej zdravotnej poisťovne a výdavky súkromných zdravotných poisťovní na správu verejného zdravotného poistenia zahŕňajú predpoklad bežných aj kapitálových výdavkov na prevádzkové činnosti zdravotných poisťovní kryté príjmom z výberu poistného.

Ostatné výdavky zahŕňajú výdavky na dane a poplatky odvádzané do štátneho rozpočtu podľa § 6a ods. 3 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov.

Celkový hotovostný prebytok hospodárenia verejného zdravotného poistenia sa na rok 2012 predpokladá vo výške 83,8 mil. eur, na rok 2013 vo výške 84,3 mil. eur a na rok 2013 vo výške 84,8 mil. eur. Schodok v metodike ESA 95 sa v roku 2012 predpokladá na úrovni 9,36 mil. eur, v roku 2013 sa predpokladá prebytok na úrovni 15,7 mil. eur a v roku 2014 na úrovni 14,4 mil. eur.

**4. Štátne fondy**

**4.1. Štátny fond rozvoja bývania**

Prostredníctvom Štátneho fondu rozvoja bývania (ďalej len „ŠFRB“) sa uskutočňuje financovanie štátnej podpory pri rozširovaní a zveľaďovaní bytového fondu.

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R**  | **2011 OS** | **2012 N**  | **2013 N**  | **2014 N**  |
| **Príjmy ŠFRB spolu** | **225 198** | **152 012** | **149 135** | ***157 603*** | ***157 166*** | ***159 718*** | ***164 351*** |
| ***z toho:*** |   |   |   |   |   |   |   |
| ▪ nedaňové príjmy, z toho:  | 28 364 | 30 891 | 32 022 | 34 200 | 30 780 | 31 600 | 32 100 |
|  úroky z domácich pôžičiek  a vkladov  | 27 602 | 28 645 | 31 690 | 30 000 | 28 800 | 29 600 | 30 100 |
|  iné nedaňové príjmy | 762 | 1 982 | 332 | 4 000 | 1 980 | 2 000 | 2 000 |
| ▪ granty a transfery, z toho: | 137 960 | 54 904 | 54 904 | 54 904 | 54 904 | 54 904 | 54 904 |
|  transfery v rámci VS | 137 962 | 54 904 | 54 904 | 54 904 | 54 904 | 54 904 | 54 904 |
| ▪ príjmy z transakcií s fin. akt. a pas., z toho: (FO) | 58 874 | 66 217 | 62 209 | 68 499 | 71 482 | 73 214 | 77 347 |
|  zo splácania úverov, pôž., NFV  | 45 527 | 55 899 | 55 000 | 57 000 | 60 500 | 66 198 | 70 100 |
|  zost. prostr. z predch. roka (FO) | 13 347 | 10 318 | 7 209 | 11 499 | 10 982 | 7 016 | 7 247 |
| **Výdavky ŠFRB spolu** | **214 880** | **140 513** | **146 827** | **146 621** | **150 150** | **152 471** | **156 129** |
| ***z toho:*** |  |  |  |  |  |  |  |
| ▪ bežné výdavky | 3 836 | 4 361 | 3 856 | 3 831 | 3 856 | 3 856 | 3 856 |
|  mzdy | 570 | 643 | 740 | 740 | 740 | 740 | 740 |
|  poistné | 206 | 254 | 261 | 261 | 261 | 261 | 261 |
|  tovary a služby | 3 060 | 3 462 | 2 800 | 2 800 | 2 800 | 2 800 | 2 800 |
|  bežné transfery | 0 | 2 | 55 | 30 | 55 | 55 | 55 |
| ▪ kapitálové výdavky | 771 | 215 | 831 | 650 | 831 | 832 | 831 |
|  obstarávanie kapitálových aktív | 394 | 43 | 400 | 350 | 400 | 400 | 400 |
|  kapitálové transfery | 377 | 172 | 431 | 300 | 431 | 432 | 431 |
| ▪ výdavky z transakcií s fin. akt. a pas., z toho: (FO)  | 210 273 | 135 937 | 142 140 | 142 140 | 145 463 | 147 783 | 151 442 |
|  úvery a účasť na majetku (FO) | 210 273 | 135 937 | 142 140 | 142 140 | 145 463 | 147 783 | 151 442 |
| **Celkový prebytok ŠFRB** | **10 318** | **11 499** | **2 308** | ***10 982*** | ***7 016*** | ***7 247*** | ***8 222*** |
| ***vylúčenie finančných operácií*** | ***151 398*** | ***69 720*** | ***79 931*** | ***73 641*** | **73 981** | **74 569** | **74 095** |
|  *z toho:* |   |  |   |   |   |   |   |
| ▪ vylúčenie príjmových (FO) | -58 874 | -66 217 | -62 209 | -68 499 | -71 482 | -73 214 | -77 347 |
| ▪ vylúčenie výdavkových (FO) | 210 273 | 135 937 | 142 140 | 142 140 | 145 463 | 147 783 | 151 442 |
| ***ostatné úpravy*** | **-119** | **54** | **0** | **5** | **0** | **0** | **0** |
| **Prebytok ŠFRB (ESA 95)** | **161 598** | **81 273** | **82 239** | ***84 628*** | ***80 997*** | ***81 816*** | ***82 317*** |

Príjmy ŠFRB v roku 2012 predstavujú celkovú výšku 157 mil. eur, pričom transfer zo štátneho rozpočtu je rozpočtovaný vo výške 54,9 mil. eur a vlastné zdroje v sume 102 mil. eur. Vlastné príjmy ŠFRB sa očakávajú najmä zo splácania úverov v sume
 60,5 mil. eur, z úrokov z poskytnutých úverov vo výške 28,8 mil. eur a 12,8 mil. eur tvoria ostatné príjmy. Navrhované príjmy v roku 2012 v porovnaní so schváleným rozpočtom roku 2011 sú vyššie o 5,39 %, t. j. o 8,03 mil. eur najmä z dôvodu zvýšenia príjmov zo splácania úverov a zostatku prostriedkov z predchádzajúceho roka.

Výdavky ŠFRB v roku 2012 sa rozpočtujú v sume 150 mil. eur a v porovnaní so schváleným rozpočtom roku 2011 sú vyššie o 2,26 %, teda o 3,32 mil. eur z dôvodu zvýšenia výdavkov na poskytovanie úverov. Výdavky na mzdy, poistné, tovary a služby, bežné transfery a kapitálové výdavky sú rozpočtované na úrovni schváleného rozpočtu roku 2011. Z rozpočtovaných výdavkov roku 2012 je čiastka 146 mil. eur vyčlenená na poskytovanie úverov, z toho 98,2 mil. eur na výstavbu bytov, 30,0 mil. eur na obnovu bytových domov, 3,30 mil. eur na výstavbu zariadení sociálnych služieb a 14,0 mil. eur na zatepľovanie bytových domov. Na poskytovanie podpôr vo forme nenávratného príspevku pri obstarávaní bývania pre občanov s ťažkým zdravotným postihnutím je rozpočtovaných 432 tis. eur a 4,26 mil. eur sú výdavky súvisiace so zabezpečením správy fondu a bankových služieb.

Celkový hotovostný prebytok ŠFRB sa rozpočtuje v roku 2012 v sume 7,02 mil. eur a oproti schválenému rozpočtu na rok 2011 je vyšší o 204 %, čo predstavuje 4,71 mil. eur. V metodike ESA 95 sa prebytok hospodárenia ŠFRB kvantifikuje v sume 81,0 mil. eur a v porovnaní so schváleným rozpočtom roku 2011 je nižší o 1,51 %, t. j. o 1,24  mil. eur v nadväznosti na vyššie príjmy zo splácania úverov a vyššie poskytnuté úvery.

**4.2. Národný jadrový fond**

Účelom zriadenia Národného jadrového fondu na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (ďalej len „NJF“) je sústreďovať a spravovať finančné prostriedky na ukončenie prevádzky jadrového zariadenia, na vyraďovanie jadrových zariadení vrátane nakladania s rádioaktívnymi odpadmi z tohto vyraďovania, ukladanie vyhoretého jadrového paliva vrátane prepravy na ukladanie, inštitucionálnu kontrolu úložísk rádioaktívnych odpadov a vyhoretého jadrového paliva a skladovanie vyhoretého jadrového paliva.

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** |  **2011 OS** | **2012 N** | **2013 N** | **2014 N** |
| **Príjmy NJF spolu** | **765 369** | **791 623** | **873 645** | **871 209** | **1 008 386** | **1 182 833** | **1 377 899** |
| **z toho:** |  |  |   |   |   |   |   |
| ▪ úroky z domácich pôžičiek a vkladov | 17 256 | 5 457 | 10 287 | 22 900 | 24 500 | 25 580 | 26 930 |
| ▪ z prijatých odvodov od vlastníkov JZ, z toho: | 69 456 | 55 515 | 131 409 | 131 409 | 142 220 | 174 574 | 197 784 |
|  príspevky od  prevádzkovateľov JZ | 69 456 | 55 515 | 61 409 | 61 409 | 72 220 | 104 574 | 122 495 |
|  odvod od prevádz. prenos. a  distr. sústav | 0 | 0 | 70 000 | 50 000 | 70 000 | 70 000 | 75 289 |
| ▪ transfer v rámci VS | 219 | 99 | 332 | 207 | 332 | 345 | 352 |
| ▪ ostatné príjmy | 6 | 13 |   | 122 |   |   |   |
| ▪ zostatok prostriedkov z predch. rokov (FO) | 678 432 | 730 539 | 731 617 | 736 571 | 841 334 | 982 334 | 1 152 833 |
| **Výdavky NJF spolu** | **34 830** | **55 052** | **30 000** | **29 875** | **26 052** | **30 000** | **50 000** |
| **z toho:** |  |  |   |   |   |   |   |
| ▪ bežné výdavky, z toho: | 30 855 | 45 795 | 25 960 | 28 520 | 22 166 | 25 500 | 45 508 |
|  mzdy | 170 | 182 | 210 | 210 | 210 | 210 | 213 |
|  poistné | 83 | 83 | 111 | 111 | 136 | 136 | 139 |
|  tovary a služby | 336 | 317 | 381 | 381 | 357 | 357 | 361 |
|  bežné transfery | 30 266 | 45 213 | 25 258 | 27 818 | 21 463 | 24 797 | 44 795 |
| ▪ kapitálové výdavky, z toho: | 3 975 | 9 257 | 4 040 | 1 355 | 3 886 | 4 500 | 4 492 |
|  obstarávanie kapit. aktív | 23 | 0 | 2 | 2 | 2 | 2 | 2 |
|  kapitálové transfery  | 3 952 | 9 257 | 4 038 | 1 353 | 3 884 | 4 498 | 4 490 |
| **Celkový prebytok NJF** | **730 539** | **736 571** | **843 645** | **841 334** | **982 334** | **1 152 833** | **1 327 899** |
|  **vylúčenie finančných operácií** | -678 432 | -730 539 | -731 617 | -736 571 | -841 334 | -982 334 | -1 152 833 |
|  **z toho:** |   |   |   |   |   |   |   |
| ▪ vylúčenie príjmových FO | -678 432 | -730 539 | -731 617 | -736 571 | -841 334 | -982 334 | -1 152 833 |
| **ostatné úpravy** | **-6 748** | **8 447** |   |   |   |   |   |
| **Prebytok (+) /schodok (-) NJF (ESA 95)** | **45 359** | **14 479** | **112 028** | **104 763** | **141 000** | **170 499** | **175 066** |

Príjmy NJF na rok 2012 sú oproti schválenému rozpočtu na rok 2011 vyššie o 15,4 % z dôvodu rastu úrokov z vkladov (o 138 %), príspevkov z prijatých odvodov prevádzkovateľov jadrových zariadení vyrábajúcich elektrinu (o 17,6 %) a zostatku prostriedkov z predchádzajúcich rokov. Odvody od prevádzkovateľa prenosovej sústavy a prevádzkovateľov distribučných sústav na rok 2012 sú rozpočtované na rovnakej úrovni ako v schválenom rozpočte na rok 2011, t. j. 70 mil. eur. Transfer zo štátneho rozpočtu do NJF na rok 2012 je na rovnakej úrovni ako v schválenom rozpočte na rok 2011.

Výdavky NJF na rok 2012 oproti schválenému rozpočtu na rok 2011 klesajú o 13,1 %. Výdavky na mzdy na rok 2012 sú rozpočtované na úrovni schváleného rozpočtu na rok 2011. Vo výdavkoch na poistné sú v návrhu rozpočtu na rok 2012 zahrnuté aj odvody za členov Rady správcov a členov Dozornej rady podľa platných legislatívnych predpisov, preto rastú oproti schválenému rozpočtu na rok 2011 o 22,5 %. Pokles bežných výdavkov na rok 2012 oproti schválenému rozpočtu na rok 2011 zaznamenali výdavky na tovary a služby o 6,30 % a výdavky na bežné transfery o 15,0 %. Kapitálové výdavky na rok 2012 oproti schválenému rozpočtu na rok 2011 klesajú o 3,81 %, z toho výdavky na obstaranie kapitálových aktív sú na rovnakej úrovni ako v roku 2011, kapitálové transfery na rok 2012 sú oproti schválenému rozpočtu nižšie o 3,81.

Výdavky NJF sú určené na vyraďovanie jadrových elektrární JE A-1 a JE V-1, správu NJF, ako aj ďalšie výdavky podľa zákona č. 238/2006 Z. z. o NJF v znení neskorších predpisov. Výdavky na nakladanie s jadrovými materiálmi a rádioaktívnymi odpadmi, ktorých pôvodca nie je známy sú hradené z transferu zo štátneho rozpočtu.

Na výdavky súvisiace s vyraďovaním jadrovej elektrárne JE V1 budú použité aj zdroje z Medzinárodného fondu na podporu odstavenie JE V1 Bohunice (ďalej len „BIDSF“).

Vzhľadom na skutočnosť, že v minulých rokoch sa neakumulovali zdroje na vyraďovanie jadrovej elektrárne JE A1, výdavky v sume takmer 155 mil. eur boli uhrádzané z prostriedkov sústredených na jednotlivých účtoch JE V1, JE V2 a JE Mochovce. Z dôvodu vyrovnania tohto „deficitu“ medzi jednotlivými účtami NJF je potrebné, aby prostriedky získané z odvodov od prevádzkovateľa prenosovej sústavy a prevádzkovateľov distribučných sústav boli v rokoch 2011 až 2014 predovšetkým smerované na vyrovnanie deficitu prostriedkov, vzniknutých na účtoch JE V1, JE V2 a JE Mochovce z titulu použitia prostriedkov na financovanie JE A1 v minulých rokoch.

Celkový prebytok rozpočtu NJF na rok 2012 je oproti schválenému rozpočtu na rok 2011 vyšší o 16,4 %. Prebytok rozpočtu v metodike ESA 95 na rok 2012 v sume 141 mil. eur je o 25,9 % vyšší oproti schválenému rozpočtu na rok 2011.

**4.3. Environmentálny fond**

Prostriedky Environmentálneho fondu (ďalej len „EF“) by mali v roku 2012 slúžiť na zníženie znečistenia odpadových vôd, zabezpečenie zásobovania obyvateľstva pitnou vodou z obecných vodovodov, zlepšenie kvality ovzdušia, rozvoj odpadového hospodárstva, ochranu prírody ako aj odstraňovanie následkov havárií. EF bude v uvedených rokoch poskytovať aj návratnú podporu prostredníctvom úverov určených na ekologické projekty. EF bude napĺňať programové ciele v oblasti realizácie štátnej podpory starostlivosti o životné prostredie konkrétnymi krokmi, ktoré umožnia znížiť rozostavanosť investícií environmentálneho charakteru, ktorých investormi sú prevažne malé obce do dvoch tisíc obyvateľov.

Vývoj príjmovej a výdavkovej časti rozpočtu EF na roky 2012 až 2014 je nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Príjmy EF spolu** | **145 893** | **125 082** | **205 956** | **120 853** | **174 748** | **191 357** | **223 036** |
| ***z toho:*** |   |   |   |   |   |   |   |
|  ▪ daňové príjmy | 780 | 1 183 | 870 | 1 001 | 1 001 | 1 010 | 1 010 |
|  ▪ nedaňové príjmy, z toho: | 44 212 | 37 841 | 140 528 | 40 528 | 67 283 | 40 343 | 40 413 |
|  z úhrad za vydobyté nerasty | 2 510 | 1 946 | 2 655 | 2 655 | 2 100 | 2 150 | 2 200 |
|  administ. poplatky a iné poplatky a platby | 38 026 | 35 385 | 37 353 | 37 353 | 37 653 | 37 663 | 37 683 |
|  príjem z predaja kapitál. aktív (z emis.kvót) | 0 | 0 | 100 000 | 0 | 27 000 | 0 | 0 |
|  úroky z tuzem. úverov, pôžičiek, vkladov a ážio | 463 | 404 | 483 | 483 | 420 | 420 | 420 |
|  iné nedaňové príjmy | 3 213 | 105 | 37 | 37 | 110 | 110 | 110 |
|  ▪ transfery zo ŠR | 3330 | 0 | 0 | 0 | 0 | 0 | 0 |
|  ▪ príjmy z transakcií s fin. akt. a pas., z toho: (FO) | 97 571 | 86 058 | 64 558 | 79 324 | 106 464 | 150 004 | 181 613 |
|  zo splátok tuzem. úverov, pôž. a NFV (FO) | 1477 | 1 973 | 2 987 | 2 987 | 2 100 | 2 100 | 2 100 |
|  zost. prostr. z predch. roka (FO) | 96 094 | 84 086 | 61 571 | 76 337 | 104 364 | 147 904 | 179 513 |
| **Výdavky EF spolu** | **61 809** | **48 746** | **37 064** | **16 488** | **26 844** | **11 844** | **11 844** |
| **z toho:** |   |   |   |   |   |   |   |
|  ▪ bežné výdavky, z toho: | 11 830 | 8 246 | 3 830 | 3 254 | 3 830 | 3 830 | 3 830 |
| mzdy a odvody | 643 | 749 | 808 | 808 | 808 | 808 | 808 |
| tovary a služby (prev. náklady) | 2 862 | 348 | 359 | 359 | 359 | 359 | 359 |
| vrátenie príjmov minulých rokov | 0 | 2 651 | 2 650 | 2 074 | 2 650 | 2 650 | 2 650 |
| bežné transfery | 8 325 | 4 497 | 13 | 13 | 13 | 13 | 13 |
|  ▪ kapitálové výdavky, z toho: | 40 025 | 32 679 | 30 014 | 10 014 | 20 014 | 5 014 | 5 014 |
| obstarávanie kapitálových aktív | 4 | 38 | 14 | 14 | 14 | 14 | 14 |
| kapitálové transfery | 40 021 | 32 641 | 30 000 | 10 000 | 20 000 | 5 000 | 5 000 |
|  ▪ výdavky z transakcií s fin. akt. a pas., z toho: (FO)  | 9 954 | 7 821 | 3 220 | 3 220 | 3 000 | 3 000 | 3 000 |
|  úvery, pôžičky a NFV v rámci VS (FO) | 9 954 | 7 821 | 3 220 | 3 220 | 3 000 | 3 000 | 3 000 |
| **Celkový prebytok EF** | **84 084** | **76 337** | **168 892** | **104 364** | **147 904** | **179 513** | **211 192** |
| ***vylúčenie finančných operácií*** | ***-87 617*** | ***-78 237*** | ***-61 338*** | ***-76 104*** | ***-103 464*** | ***-147 004*** | ***-178 613*** |
|  ***z toho:*** |   |   |   |   |   |   |   |
|  ▪ vylúčenie príjmových FO | -97 571 | -86 058 | -64 558 | -79 323 | -106 464 | -150 004 | -181 613 |
|  ▪ vylúčenie výdavkových FO | 9 954 | 7 821 | 3 220 | 3 220 | 3 000 | 3 000 | 3 000 |
| ***ostatné úpravy*** | ***345*** | ***5 052*** | ***0*** | ***2 065*** | ***0*** | ***0*** | ***0*** |
| **Prebytok (+)/schodok (-) EF(ESA 95)** | **-3 188** | **3 152** | **107 554** | **30 325** | **44 440** | **32 509** | **32 579** |

Objem príjmov je navrhnutý na rok 2012 v celkovej výške 174,7 mil. eur, ktorý má byť dosiahnutý rovnako ako po minulé roky výlučne z vlastných zdrojov bez dotácií zo štátneho rozpočtu. Tento objem rastie oproti očakávanej skutočnosti roku 2011 o 44,6 %. Dôvodom nárastu je vyššia úroveň rozpočtovaných zostatkov prostriedkov z predchádzajúcich rokov a naplánovaný príjem z predaja emisných kvót. Východiskom na spracovanie návrhu rozpočtu príjmov fondu na roky 2012 až 2014 bola očakávaná skutočnosť v plnení príjmov v roku 2011, pričom Ministerstvo financií SR očakáva nenaplnenie rozpočtovaných príjmov z predaja emisných kvót na rok 2011, čo bolo zohľadnené aj v očakávanej skutočnosti v plnení príjmov na rok 2011.

Najväčší podiel na navrhovaných celkových príjmoch EF tvorí zostatok prostriedkov z predchádzajúcich rokov, a to 59,7 %. Príjmy z administratívnych poplatkov (poplatkov a platieb za vypúšťanie odpadových vôd do povrchových vôd, za odber podzemnej vody a za znečisťovanie ovzdušia), ktoré v minulosti tvorili väčšinu príjmov, by mali v roku 2012 činiť 21,5 % celkových príjmov. Rozpočtujú sa tiež kapitálové príjmy z predaja emisných kvót na úrovni 27 mil. eur, čo tvorí 15,5 % celkového rozpočtu príjmov.

Výdavky fondu navrhnuté na rok 2012 v celkovej výške 26,8 mil. eur rastú oproti očakávanej skutočnosti roku 2011 o 62,8 %. Nárast je spôsobený rozpočtovaním kapitálových transferov vo výške 20 mil. eur, určených príjemcom dotácií v oblasti životného prostredia. Návrh rozpočtu výdavkov určených na správu fondu sa rozpočtuje vo výške 1,19 mil. eur, čím dosahuje iba 0,68 % z výšky ročných príjmov fondu a neprekračuje zákonom povolenú hranicu 3 %. Osobné výdavky EF, ako aj výdavky na tovary a služby zachovávajú v návrhu rozpočtu na roky 2012 až 2014 úroveň schváleného rozpočtu roku 2011.

Celkový hotovostný prebytok EF sa rozpočtuje v roku 2012 vo výške 147,9 mil. eur, v roku 2013 vo výške 179,5 mil. eur a v roku 2014 v sume 211,2 mil. eur. V metodike ESA 95 sa prebytok hospodárenia EF kvantifikuje vo výške 44,4 mil. eur až 32,6 mil. eur, adekvátne v jednotlivých rokoch, čo je v súlade s návrhom limitov Ministerstva financií SR pre subjekt verejnej správy.

**5. Slovenský pozemkový fond**

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Príjmy SPF spolu** | **25 887** | **25 507** | **21 803** | **21 803** | **19 255** | **17 220** | **16 210** |
| **z toho:** |
|     ▪   nedaňové príjmy, z toho: | 20 669 | 20 040 | 21 553 | 21 553 | 19 025 | 17 120 | 16 170 |
|         príjmy z podnikania a z vlastníctva majetku | 11 028 | 10 515 | 12 000 | 12 000 | 10 715 | 12 000 | 11 580 |
|         administ. poplatky a iné poplatky a platby | 128 | 111 | 143 | 143 | 105 | 110 | 80 |
|         kapitálové príjmy  | 7 282 | 7 660 | 8 600 | 8 600 | 7 700 | 4 600 | 4 100 |
|         úroky z tuzem.úverov,pôž.,NFV a vkladov  | 890 | 417 | 810 | 810 | 505 | 410 | 410 |
|         iné nedaňové príjmy | 1 341 | 1 337 | 0  | 0  | 0  | 0  | 0  |
|     ▪   príjmy z transakcií s fin. akt. a pas.(FO),         z toho:  | 5 218 | 5 467 | 250 | 250 | 230 | 100 | 40 |
|         príjmy z privatizácie (FO) | 697 | 475 | 250 | 250 | 230 | 100 | 40 |
|        iné príjmové FO - nerozpočtované | 1 939 | 2 949 | 0 | 0 | 0  | 0  | 0  |
|         zost. prostr. z predch. roka (FO) | 2 582 | 2 043 | 0 | 0 | 0  | 0  | 0  |
| **Výdavky SPF spolu** | **20 492** | **19 346** | **15 640** | **15 640** | **12 799** | **12 389** | **12 389** |
| **z toho:** |
|     ▪   bežné výdavky, z toho: | 19 401 | 18 081 | 13 957 | 13 957 | 11 699 | 11 289 | 11 289 |
|          mzdy a odvody | 5 243 | 5 752 | 5 243 | 5 243 | 5 243 | 5 243 | 5 243 |
|          tovary a služby | 3 498 | 3 702 | 3 805 | 3 805 | 4 118 | 3 508 | 3 498 |
|          bežné transfery (reštitúcie a fin. náhrady) | 10 660 | 8 627 | 4 909 | 4 909 | 2 338 | 2 538 | 2 548 |
|     ▪   kapitálové výdavky  | 1 091 | 248 | 1 683 | 1 683 | 1 100 | 1 100 | 1 100 |
|     ▪   ostatné výdavkové finančné operácie (FO) | 0  | 1 017 | 0  | 0  | 0  | 0  | 0  |
| **Celková bilancia SPF** | **5 395** | **6 161** | **6 163** | **6 163** | **6 456** | **4 831** | **3 821** |
| ***vylúčenie finančných operácií*** | ***-5 218*** | ***-4 450*** | ***-250*** | ***-250*** | ***-230*** | ***-100*** | ***-40*** |
| *z toho:* |
|     ▪   vylúčenie príjmových (FO) | -5 218 | -5 467 | -250 | -250 | -230 | -100 | -40 |
|     ▪   vylúčenie výdavkových (FO) | 0 | 1 017 | 0 | 0 | 0 | 0 | 0 |
| ***ostatné úpravy*** | ***-5 337*** | ***547*** | ***0*** | ***0*** | ***0*** | ***0*** | ***0*** |
| **Prebytok (+)/schodok (-)  SPF  (ESA 95)** | **-5 160** | **2 258** | **5 913** | **5 913** | **6 226** | **4 731** | **3 781** |
|  |  |  |  |  |  |  |  |

              Celkové príjmy Slovenského pozemkového fondu (ďalej len „SPF“) na rok 2012 sú rozpočtované v objeme 19 255 tis. eur. Ich výšku v jednotlivých rozpočtových rokoch ovplyvňuje vývoj príjmov z podnikania a vlastníctva majetku, ako aj vývoj kapitálových príjmov. Ide o príjmy z nájomného za prenajaté pozemky v správe SPF a príjmy z predaja majetku.

              Dominantné postavenie v príjmovej časti navrhovaného rozpočtu SPF majú rozpočtované príjmy z podnikania a vlastníctva majetku podľa zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov, pozostávajúce v prevažnej miere z príjmov za nájomné zo spravovaných pozemkov. Na rok 2012 sa rozpočtujú v objeme 10 715 tis. eur, čo v porovnaní s očakávanou skutočnosťou roku 2011 predstavuje zníženie o 1 285 tis. eur, t. j. o 10,7 %. Uvedené zníženie je dôsledkom poklesu výmery prenajímanej pôdy z dôvodu jej predaja a identifikácie, dôsledkom uspokojovania reštitučných nárokov oprávnených osôb vydávaním pôdy v súlade s platnými zákonmi, ako aj faktu, že už viac rokov nedošlo k úprave - zvýšeniu nájomného za prenajímanú pôdu, ani k premietnutiu miery inflácie do nájomných zmlúv. Druhú rozhodujúcu položku v príjmovej časti rozpočtu SPF predstavujú kapitálové príjmy z predaja fondom spravovaných pozemkov a nehmotných aktív v objeme 7 700 tis. eur. Ich rozpočtovaný objem na rok 2012 je v porovnaní s očakávanou skutočnosťou roku 2011 nižší o 900 tis. eur a vychádza z kvalifikovaného odhadu vývoja predaja pôdy najmä z dôvodu plánovanej výstavby diaľnic podľa aktuálnych informácií z Národnej diaľničnej spoločnosti, a. s.

              Celkové výdavky SPF sú rozpočtované na úrovni 12 799 tis. eur, čo v porovnaní s očakávanou skutočnosťou roku 2011 znamená pokles o 18,2 %. Dominantné postavenie v rámci rozpočtovaných výdavkov majú objemom 11 699 tis. eur bežné výdavky, ktorých financovanie pre SPF vyplýva z príslušných právnych predpisov upravujúcich jeho postavenie a činnosti. Ide o výdavky určené  na zabezpečenie financovania činnosti SPF, plnenia reštitučných nárokov oprávnených osôb a  usporiadania vlastníctva k pozemkom. Výdavky na mzdy a odvody sa rozpočtujú na úrovni schváleného rozpočtu roku 2011 a výdavky na tovary a služby rozpočtované v objeme 4 118 tis. eur klesajú v porovnaní s očakávanou skutočnosťou roku 2011 o 8,2 %. Bežné transfery sa rozpočtujú vo výške 2 338 tis. eur, čo je oproti očakávanej skutočnosti roku 2011 o 2 571 tis. eur menej a slúžia prevažne na plnenie reštitučných nárokov. Kapitálové výdavky rozpočtované v objeme 1 100 tis. eur sú v porovnaní s očakávanou skutočnosťou roku 2011 nižšie o 34,6 %.

              Celkový hotovostný prebytok hospodárenia SPF na rok 2012 sa predpokladá v objeme 6,5 mil. eur, na rok 2013 v objeme 4,8 mil. eur a na rok 2014 v objeme 3,8 mil. eur. V metodike ESA 95 sa predpokladá prebytok v roku 2012 na úrovni 6,2 mil. eur, v roku 2013 na úrovni 4,7 mil. eur a v roku 2014 vo výške 3,8 mil. eur.

**6. Fond národného majetku Slovenskej republiky**

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS**  | **2012 N** | **2013 N** | **2014 N** |
| **Príjmy FNM SR spolu** | **887 747** | **888 590** | **344 306** | **695 190** | **391 569** | **358 452** | **353 688** |
| z toho: |
|     ▪   ost.nedaň.príjmy (úroky a iné príjmy) | 2 358 | 1 825 | 425 | 1 300 | 303 | 306 | 303 |
|     ▪   príjmy z dividend | 599 595 | 544 230 | 298 204 | 439 055 | 385 864 | 358 084 | 353 355 |
|     ▪   príjmy z transakcií s fin. akt. a pas.(FO),       z toho:  | 285 794 | 342 535 | 45 677 | 254 835 | 5 402 | 62 | 30 |
|       príjmy z privatizácie (FO) | 17 | 17 | 17 | 45 | 17 | 17 | 0 |
|       ostatné finančné operácie (FO) | 2 | 23 | 90 | 90 | 50 | 45 | 30 |
|       zostatok pros. z pred. rokov (FO) | 285 775 | 342 495 | 45 570 | 254 700 | 5 335 | 0 | 0 |
| **Výdavky FNM SR spolu** | **547 247** | **633 890** | **323 216** | **689 855** | **415 269** | **365 162** | **359 338** |
| z toho: |   |   |   |   |   |   |   |
|     ▪   transfer do ŠFA  | 531 879 | 611 946 | 312 069 | 652 920 | 385 864 | 358 084 | 353 355 |
|     ▪   výdavky spojené s činnosťou FNM SR | 3 810 | 4 056 | 3 074 | 3 074 | 3 001 | 2 829 | 1 998 |
|     ▪   úhrada nákladov spojených s privatizáciou | 1 411 | 1 020 | 1 362 | 7 640 | 13 645 | 1 181 | 1 093 |
|     ▪   výdavky spojené s reštitučnými nárokmi | 7 158 | 7 049 | 966 | 967 | 766 | 766 | 766 |
|     ▪   úhrada nákladov  v dôsl. odstúp.od zmluvy  | 760 | 99 | 400 | 484 | 300 | 210 | 135 |
|     ▪   na ďalšie účely (osobitný predpis) CP fyz.         osoby | 1 640 | 8 944 | 3 000 | 7 750 | 9 500 | 0 | 0 |
|     ▪   výdavky FNM SR (§ 15) | 1 | 0 | 1 600 | 1 600 | 1 500 | 1 400 | 1 300 |
|     ▪   výdavky FNM SR (§ 30) | 6 | 453 | 0 | 0 | 0 | 0 | 0 |
|     ▪   ostatné | 2 | 1 | 56 | 54 | 8 | 7 | 6 |
|     ▪   splátka dlhopisov FNM SR | 302 | 322 | 356 | 363 | 354 | 354 | 354 |
|          - z toho:  úrok | 32 | 27 | *29* | *29* | *28* | *28* | *28* |
|                          istina (FO) | 113 | 104 | *166* | *166* | *160* | *160* | *160* |
|                          daň | 2 | 3 | *6* | *7* | *5* | *5* | *5* |
|                          poplatok | 155 | 188 | *155* | *161* | *161* | *161* | *161* |
|     ▪   účasť na majetku a iné FO (FO) | 278 | 0 | 330 | 15 000 | 330 | 330 | 330 |
|     ▪  ostatné výdavkové fin. operácie (FO) | 0 | 0 | 3 | 3 | 1 | 1 | 1 |
| **Celková bilancia FNM SR** | **340 500** | **254 700** | **21 090** | **5 335** | **-23 700** | **-6 710** | **-5 650** |
| ***vylúčenie finančných operácií*** | ***-285 403*** | ***-342 431*** | ***-45 178*** | ***-239 666*** | ***-4 911*** | ***429*** | ***461*** |
| ***z toho:*** |   |   |   |   |   |   |   |
|     ▪   vylúčenie príjmových (FO) | -285 794 | -342 535 | -45 677 | -254 835 | -5 402 | -62 | -30 |
|     ▪   vylúčenie výdavkových (FO) | 391 | 104 | 499 | 15 169 | 491 | 491 | 491 |
| ***zahrnutie položiek časového rozlíšenia*** | ***-1 922*** | ***873*** | ***1 600*** | ***0*** | ***0*** | ***0*** | ***0*** |
|     ▪   časové rozlíšenie výdavkov (§ 15) | 0 | 0 | 1 600 | 0 | 0 | 0 | 0 |
|     ▪   časové rozlíšenie výdavkov (§ 30) | 0 | 0 | 0 | 0 | 0 | 0 | 0 |
| ***ostatné úpravy*** | ***-133 267*** | ***-126 412*** | ***0*** | ***-65 076*** | ***0*** | ***0*** | ***0*** |
| **Prebytok (+)/schodok (-) FNM SR   (ESA 95)** | **-80 092** | **-213 270** | **-22 488** | **-299 407** | **-28 611** | **-6 281** | **-5 189** |
|  |  |  |  |  |  |  |  |

Príjmy Fondu národného majetku Slovenskej republiky (ďalej len „FNM SR“) na rok 2012 sú rozpočtované v sume 391 569 tis. eur. Najvýznamnejšou príjmovou položkou sú príjmy z dividend od spoločností s majetkovou účasťou FNM SR, ktorých výška závisí od vývoja hospodárskeho výsledku a od spôsobu rozdelenia zisku v týchto spoločnostiach. V roku 2012 sa objem dividend predpokladá v sume 385 864  tis. eur, čo je oproti očakávanej skutočnosti roku 2011 menej o 53 191 tis. eur, a to z dôvodu príjmov mimoriadnych dividend v roku 2011 najmä od SPP, a. s. V návrhu rozpočtu na roky 2012 až 2014 sú rozpočtované iba riadne dividendy. Predpokladá sa, že všetky príjmy z dividend budú v rokoch 2012 až 2014 transferované prostredníctvom štátnych finančných aktív do príjmov štátneho rozpočtu. V rámci ostatných nedaňových príjmov dochádza k poklesu z titulu prevodu 200 000 tis. eur zo zostatku prostriedkov z predchádzajúcich rokov do štátnych finančných aktív na oddlženie zdravotníctva v roku 2011. Príjmy z privatizácie sa nerozpočtujú. V prípade ich naplnenia by mali byť všetky transferované do štátnych finančných aktív.

Výdavky FNM SR sú na rok 2012 rozpočtované v sume 415 269 tis. eur. V porovnaní s očakávanou skutočnosťou roka 2011 dochádza v roku 2012 k poklesu celkového objemu výdavkov, a to hlavne z dôvodu nižšieho transferu do štátnych finančných aktív. Celkovo dochádza k medziročnému poklesu o 274 586 tis. eur. Ostatné výdavky FNM SR tvoria výdavky spojené s jeho činnosťou a výdavky, ktoré FNM SR vyplývajú zo zákona
č. 92/1991 Zb. (napr. úhrada nákladov v dôsledku odstúpenia od zmluvy, zvýšenie základného imania a pod.).

Cieľom navrhovaného rozpočtového hospodárenia FNM SR v rokoch 2012 až 2014 je zabezpečiť dostatok zdrojov na realizáciu úhrad splátok verejného dlhu v pôsobnosti FNM SR. Úhrady verejného dlhu budú pozostávať zo splátok dlhopisov FNM SR, z úhrad výdavkov spojených s reštitučnými nárokmi a z úhrad vyplývajúcich zo zákonného ručenia FNM SR podľa § 15 zákona č. 92/1991 Zb. Rozpočet verejnej správy na  roky 2012 až 2014 neuvažuje so zrušením FNM SR do roku 2014. V prípade prijatia rozhodnutia o zrušení FNM SR bude riešený presun kompetencií.

Celkový hotovostný schodok  hospodárenia FNM SR sa na rok 2012 predpokladá vo výške 23,7 mil. eur, na rok 2013 vo výške 6,7 mil. eur a na rok 2014 vo výške 5,7 mil. eur, pričom v metodike ESA 95 sa predpokladá  schodok v roku 2012 na úrovni 28,6 mil. eur, v roku 2013 vo výške 6,3 mil. eur a v roku 2014 na úrovni 5,2 mil. eur.

**7. Slovenská konsolidačná, a. s.**

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Príjmy SK, a. s. spolu** | **91 304** | **98 067** | **87 090** | **95 138** | **83 560** | **74 297** | **69 941** |
| z toho: |
|     ▪   nedaňové príjmy | 14 203 | 7 059 | 7 134 | 15 268 | 7 720 | 7 720 | 7 620 |
|               príjmy z podnikania a z vlast. majetku | 55 | 46 | 55 | 45 | 55 | 55 | 55 |
|               admin. poplatky a iné popl. a platby | 0 | 0 | 0 | 0 |   | 0 | 0 |
|               úroky z tuzemských úverov, pôžičiek, NFV                  | 13 392 | 6 612 | 6 989 | 15 073 | 7 590 | 7 590 | 7 490 |
|               ostatné príjmy | 756 | 401 | 90 | 150 | 75 | 75 | 75 |
|     ▪   príjmy z transakcií s fin. akt. a pas., z toho: (FO) | 77 101 | 91 008 | 79 956 | 79 870 | 75 840 | 66 577 | 62 321 |
|               príjmy zo splácania istín pohľadávok (FO) | 4 697 | 5 020 | 2 462 | 1 300 | 2 000 | 2 000 | 2 000 |
|               príjmy z predaja majetkových účastín (FO) | 0 | 0 | 0 | 0 | 0 | 0 | 0 |
|           zost. prostr. z predch. roka (FO) | 70 027 | 85 549 | 77 494 | 78 570 | 73 840 | 64 577 | 60 321 |
|           odplata za postúpenú pohľadávku (FO) | 2 377 | 439 | 0 | 0 | 0 | 0 | 0 |
| **Výdavky SK, a. s. spolu** | **5 664** | **19 983** | **9 911** | **20 675** | **18 984** | **14 119** | **11 575** |
| z toho: |
|     ▪   bežné výdavky na správne činnosti úradu | 5 548 | 19 836 | 9 525 | 20 442 | 18 704 | 13 869 | 11 385 |
|               mzdy, platy, služ. príjmy a ost. os. vyrovnania | 3 407 | 4 014 | 4 271 | 4 271 | 4 206 | 3 191 | 2 399 |
|               poistné a prísp. do poisťovní | 998 | 1 145 | 1 233 | 1 233 | 1 263 | 916 | 933 |
|               tovary a služby | 1 128 | 14 447 | 3 910 | 14 823 | 12 999 | 9 224 | 7 659 |
|               bežné transfery | 15 | 230 | 111 | 115 | 236 | 538 | 394 |
|     ▪   kapitálové výdavky | 116 | 146 | 386 | 233 | 280 | 250 | 190 |
|               obstarávanie kapitálových aktív | 116 | 146 | 386 | 233 | 280 | 250 | 190 |
|     ▪   výdavky z trans. s fin. aktívami a pasívami (FO) | 0 | 1 | 0 | 0 | 0 | 0 | 0 |
|               ostatné výdavkové FO - dividendy (FO) | 0 | 1 | 0 | 0 | 0 | 0 | 0 |
| **Celkový prebytok/schodok SK, a. s.** | **85 640** | **78 084** | **77 179** | **74 463** | **64 576** | **60 178** | **58 366** |
| ***- vylúčenie finančných operácií*** | ***-77 101*** | ***-91 007*** | ***-79 956*** | ***-79 870*** | ***-75 840*** | ***-66 577*** | ***-62 321*** |
|      z toho: |
|     ▪   vylúčenie príjmových (FO) | -77 101 | -91 008 | -79 956 | -79 870 | -75 840 | -66 577 | -62 321 |
|     ▪   vylúčenie výdavkových (FO) | 0 | 1 | 0 | 0 | 0 | 0 | 0 |
| ***ostatné úpravy*** | ***2 243*** | ***402*** | ***0*** | ***0*** | ***0*** | ***0*** | ***0*** |
| **Prebytok (+)/schodok (-) SK, a. s.   (ESA 95)** | **10 782** | **-12 521** | **-2 777** | **-5 407** | **-11 264** | **-6 399** | **-3 955** |
|  |  |  |  |  |  |  |  |

Celkové príjmy Slovenskej konsolidačnej, a. s. (ďalej len „SK, a. s.“) sú rozpočtované v roku 2012 v objeme 83 560 tis. eur, z toho  nedaňové príjmy vo výške 7 720 tis. eur.  Oproti očakávanej skutočnosti roku 2011 ide o pokles celkových príjmov o 12,2 %, pri poklese nedaňových príjmov o 49,4 %. Najvýznamnejším zdrojom nedaňových príjmov sú úroky z tuzemských úverov, pôžičiek a vkladov v objeme 7 590 tis. eur, ktoré v porovnaní s očakávanou skutočnosťou roku 2011 poklesnú o 49,6 % z dôvodu, že v roku 2011 SK, a. s. očakáva mimoriadne príjmy z ukončených konkurzov, ktoré sa v budúcnosti nebudú opakovať.

Výdavky SK, a. s. rozpočtované na rok 2012 na úrovni 18 984 tis. eur tvoria prevažne  bežné výdavky určené na činnosť spoločnosti a na výplatu dividend akcionárovi Ministerstvu financií Slovenskej republiky. Pokles výdavkov v roku 2012 o 8,2 % oproti očakávanej skutočnosti roku 2011 je spôsobený hlavne poklesom úhrady dividend akcionárovi Ministerstvu financií Slovenskej republiky v roku 2012 v celkovej sume 11 880 tis. eur, oproti očakávanej skutočnosti roku 2011 v objeme 13 247 tis. eur.

Celkový prebytok SK, a. s. je rozpočtovaný na hotovostnej báze na úrovni 64,6 mil. eur, čo je o 9,9 mil. eur menej ako sa očakáva v roku 2011. V metodike ESA 95 je rozpočtovaný celkový schodok v roku 2012 na úrovni 11,3 mil. eur, čo je o 5,9 mil. eur viac ako sa očakáva v roku 2011.

**8. Úrad pre dohľad nad zdravotnou starostlivosťou**

Úrad pre dohľad nad zdravotnou starostlivosťou (ďalej len „úrad“) bol zriadený zákonom č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov k 1. novembru 2004. Návrh rozpočtu na roky 2012 až 2014 je zostavený na základe platnej legislatívy.

 Vývoj príjmovej a výdavkovej časti rozpočtu úradu na roky 2012 až 2014 je v porovnaní s predchádzajúcimi rokmi nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Príjmy úradu spolu, z toho:** | **32 005** | **32 395** | **33 003** | **32 356** | **32 330** | **32 357** | **32 816** |
| ▪  nedaňové príjmy | 1 228 | 1 006 | 1 081 | 1 047 | 785 | 850 | 865 |
| ▪  transfery v rámci VS, z toho: | 14 195 | 14 391 | 15 998 | 15 103 | 15 964 | 16 162 | 16 180 |
|  zo štátneho rozpočtu | 0 | 0 | 0 | 0 | 629 | 401 | 0 |
|  zo zdravotných poisťovní | 14 195 | 14 391 | 15 998 | 15 103 | 15 335 | 15 761 | 16 180 |
| ▪ zostatok prostriedkov z predch. rokov (FO) | 16 582 | 16 998 | 15 924 | 16 206 | 15 581 | 15 345 | 15 771 |
| **Výdavky úradu spolu, z toho:** | **14 978** | **16 189** | **16 905** | **16 775** | **16 985** | **16 586** | **16 626** |
| ▪  bežné výdavky na správne činnosti úradu | 13 911 | 14 712 | 14 655 | 14 655 | 15 496 | 15 542 | 15 865 |
|  bežný transfer rozpočtovej organizácii | 85 | 85 | 85 | 85 | 85 | 85 | 85 |
| ▪  kapitálové výdavky | 1 067 | 1 477 | 2 250 | 2 120 | 1 489 | 1 044 | 761 |
| **Celkový prebytok úradu** | **17 027** | **16 206** | **16 098** | **15 581** | **15 345** | **15 771** | **16 190** |
|  ***vylúčenie finančných operácií, z toho:*** | ***-16 582*** | ***-16 998*** | ***-15 924*** | ***-16 206*** | ***-15 581*** | ***-15 345*** | ***-15 771*** |
| *▪  vylúčenie príjmových FO* | *-16 582* | *-16 998* | *-15 924* | *-16 206* | *-15 581* | *-15 345* | *-15 771* |
|  ***ostatné úpravy*** | ***7*** | ***1 103*** | ***0*** | ***-1 404*** | **-** | ***-*** | ***-*** |
| **Prebytok / schodok úradu (ESA 95)** | **452** | **311** | **174** | **-2 029** | **-236** | **426** | **419** |

Celkové príjmy úradu sú v roku 2012 plánované vo výške 32,3 mil. eur s medziročným poklesom o 2,04 % oproti schválenému rozpočtu na rok 2011 a o 0,08 % oproti očakávaným príjmom v roku 2011. Na rok 2013 sa celkové príjmy predpokladajú v objeme 32,4 mil. eur s medziročným nárastom o 0,08 % a na rok 2014 v objeme
32,8 mil. eur, čo predstavuje 1,42% nárast oproti predchádzajúcemu roku.

Rozhodujúcim príjmom úradu je každoročný príspevok na činnosť úradu od zdravotných poisťovní podľa § 30 zákona č. 581/2004 Z. z., ktorého výška je 0,45 %
z vymeriavacieho základu. V súlade so zákonom č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov s účinnosťou od 1. januára 2011, sa za vymeriavací základ považuje suma nachádzajúca sa v rozhodnutí úradu o ročnom prerozdelení poistného za príslušný kalendárny rok ako celková suma z ročného prerozdelenia, pričom základom ročného prerozdelenia je iba 95 % povinného poistného. Príspevok sa poukazuje na účet úradu do 20. decembra kalendárneho roku na nasledujúci kalendárny rok. Úrad presúva uvedené prostriedky do nasledujúceho roku ako zostatok finančných prostriedkov z predchádzajúcich rokov. Nakoľko v predchádzajúcom období sa používal vymeriavací základ vo výške 100 % poistného po prerozdelení, dochádza v roku 2012 k poklesu príspevku oproti schválenému rozpočtu na rok 2011 o 4,14 % na úroveň 15,3 mil. eur. Príspevok v roku 2013 sa predpokladá vo výške
15,8 mil. eur s medziročným nárastom 2,78 % a v roku 2014 vo výške 16,2 mil. eur s medziročným nárastom 2,66 %.

V zostatku prostriedkov z predchádzajúcich rokov v roku 2012 vo výške 15,6 mil. eur je zahrnutý, okrem predpokladaného prevodu príspevku od zdravotných poisťovní vo výške 15,1 mil. eur aj objem nevyčerpaných prostriedkov z predchádzajúcich rokov vo výške 478 tis. eur. Zostatok prostriedkov z predchádzajúcich rokov zohľadňuje očakávanú skutočnosť hospodárenia úradu na rok 2011.

 Nedaňové príjmy súvisiace s činnosťou úradu sú rozpočtované na rok 2012 vo výške 785 tis. eur. V uvedenej sume sa predpokladajú príjmy z činnosti súdnolekárskych a patologickoanatomických pracovísk, z úhrad za vydané rozhodnutia v správnom konaní, ako aj príjmy z úrokov na účtoch. Medziročný pokles nedaňových príjmov o 27,4 % oproti rozpočtovaným príjmom roku 2011 a o 25,0 % oproti očakávaným príjmom vyplýva z možnosti vymáhania pohľadávok aj zdravotnými poisťovňami, čím sa znižuje príjem úradu z uvedenej činnosti.

 Na rok 2012 a 2013 sa predpokladá získanie prostriedkov z EÚ fondov prostredníctvom Operačného programu Vzdelávanie, ako aj Operačného programu Informatizácia spoločnosti na financovanie implementácie DRG systému vrátane hardvérového vybavenia. V rozpočte úradu je započítaný transfer prostriedkov od Ministerstva zdravotníctva SR, a to v objeme 629 tis. eur v roku 2012 a v objeme 401 tis. eur v roku 2013, ktoré majú slúžiť ako vlastné zdroje úradu na povinné spolufinancovanie.

 Celkové výdavky úradu na rok 2012 sa predpokladajú vo výške 17,0 mil. eur s medziročným nárastom o 0,47 % oproti schválenému rozpočtu na rok 2011 a o 1,25 % oproti očakávanej skutočnosti roku 2011, pričom sa predpokladá aj použitie nevyčerpaných prostriedkov z predchádzajúcich rokov.

 V rámci bežných výdavkov je vyčlenená na rok 2012 suma 9,59 mil. eur na osobné výdavky s 3,69% medziročným nárastom. Tovary a služby zaznamenali medziročný nárast oproti schválenému rozpočtu na rok 2011 9,37 %, pričom v rámci služieb sa v rozpočte predpokladajú aj výdavky na vyrovnanie kurzových rozdielov vyplývajúcich z činnosti úradu ako styčného orgánu. V súlade s uznesením vlády č. 950 zo 17. decembra 2008 k správe o plnení multilicenčnej zmluvy Microsoft Enterprise Agreement a návrhu jej pokračovania úrad vyčlenil pre Ministerstvo financií SR každoročne 85,0 tis. eur na úhradu plnenia multilicenčnej zmluvy. Kapitálové výdavky v sume 1,49 mil. eur sú vyčlenené prioritne na dobudovanie a rozširovanie informačného systému, z čoho 860 tis. eur sú zdroje úradu a 629 tis. eur sú prostriedky na implementáciu systému DRG v zdravotníctve.

 Na rok 2013 sa celkové výdavky predpokladajú v objeme 16,6 mil. eur s 2,35% medziročným poklesom a v roku 2014 v objeme 16,6 mil. eur s 0,24% medziročným nárastom.

 Celkový hotovostný prebytok úradu sa v roku 2012 predpokladá vo výške 15,3 mil. eur, v roku 2013 15,8 mil. eur a v roku 2014 16,2 mil. eur. V rámci hotovostného prebytku sa predpokladá každoročne zostatok prostriedkov z hospodárenia úradu z predchádzajúcich rokov vo výške 10 tis. eur. V metodike ESA 95 je rozpočtovaný schodok hospodárenia úradu v roku 2012 vo výške 236 tis. eur, v roku 2013 sa predpokladá prebytok vo výške 426 tis. eur a v roku 2014 vo výške 419 tis. eur.

 **9. Verejné vysoké školy**

Z prostriedkov štátneho rozpočtu budú financované študijné programy a prevádzka verejných vysokých škôl (ďalej len „VVŠ“), vysokoškolská veda a technika, rozvoj vysokých škôl, ich transformácia, sociálne a motivačné štipendiá, podpora stravovania, ubytovania, športových a kultúrnych aktivít študentov a pastoračných centier. V celkovom objeme finančných prostriedkov na roky 2012 až 2014 sú zohľadnené výdavky, ktoré pozostávajú z vlastných výdavkov VVŠ a výdavkov štátneho rozpočtu.

Vývoj príjmovej a výdavkovej časti rozpočtu verejné vysoké školy na roky 2012 až 2014 je nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Príjmy VVŠ spolu** | **794 722** | **891 685** | **741 829** | **835 543** | **774 133** | **780 545** | **781 997** |
| ▪ príjmy z podnikania a vlast. majetku | 922 | 805 | 922 | 829 | 1 000 | 1 000 | 1 000 |
| ▪ admin. poplatky a iné popl. a platby | 90 888 | 101 432 | 91 308 | 102 065 | 107 301 | 108 766 | 109 466 |
| ▪ kapitálové príjmy | 1 915 | 3 978 | 2 915 | 3 215 | 3 915 | 3 915 | 3 915 |
| ▪ úroky z tuz. úverov, pôžičiek, NFV | 346 | 355 | 430 | 430 | 430 | 430 | 451 |
| ▪ iné nedaňové príjmy | 18 750 | 26 631 | 14 933 | 25 355 | 22 474 | 24 976 | 23 774 |
| ▪ transfery | 504 621 | 563 517 | 446 814 | 520 273 | 455 925 | 458 021 | 459 674 |
| ▪ ostatné fin. operácií (FO) | 177 280 | 194 967 | 184 507 | 183 376 | 183 088 | 183 437 | 183 717 |
| **Výdavky VVŠ spolu** | **597 257** | **708 309** | **557 050** | **652 455** | **590 696** | **596 828** | **597 987** |
| ▪ mzdy  | 213 248 | 229 155 | 217 771 | 226 073 | 227 551 | 230 477 | 231 700 |
| ▪ poistné  | 72 885 | 78 092 | 75 342 | 79 578 | 80 097 | 81 128 | 81 558 |
| ▪ tovary a služby | 171 513 | 183 453 | 171 928 | 184 523 | 182 338 | 183 625 | 184 637 |
| ▪ bežné transfery | 65 508 | 75 076 | 69 500 | 78 325 | 77 001 | 77 001 | 77 001 |
| ▪ splácanie úrokov a ostat. platby | 7 | 5 | 15 | 0 | 0 | 0 | 0 |
| ▪ kapitálové výdavky | 74 021 | 142 448 | 22 460 | 83 638 | 23 682 | 24 570 | 23 064 |
| ▪ splácanie istín (FO) | 75 | 80 | 34 | 318 | 27 | 27 | 27 |
| **Celkový prebytok VVŠ** | **197 465** | **183 376** | **184 779** | **183 088** | **183 437** | **183 717** | **184 010** |
| ***▪ vylúčenie finančných operácií*** | **-177 205** | **-194 887** | **-184 473** | **-183 058** | **-183 061** | **-183 410** | **-183 690** |
| ▪ vylúčenie príjmových FO | -177 280 | -194 967 | -184 507 | -183 376 | -183 088 | -183 437 | -183 717 |
| ▪ vylúčenie výdavkových FO | 75 | 80 | 34 | 318 | 27 | 27 | 27 |
| **ostatné úpravy** | **-77 824** | **-12 606** | **0** | 11 179 | 0 | 0 | 0 |
| **Prebytok VVŠ (ESA 95)** | **-57 564** | **-24 117** | **306** | **11 209** | **376** | **307** | **320** |

Celkové príjmy VVŠ navrhované na rok 2012 rastú oproti schválenému rozpočtu roku 2011 o 32,3 mil. eur, čo predstavuje 4,35 %. Celkové transfery oproti schválenému rozpočtu roku 2011 rastú o 9,1 mil. eur, pričom transfer zo štátneho rozpočtu vrátane zdrojov zo štrukturálnych fondov a spolufinancovania rastie o 8,9 mil. eur.

Vlastné zdroje VVŠ, pozostávajúce najmä z výnosov zo školného od zahraničných študentov, z poplatkov spojených so štúdiom, z kontraktačného výskumu, z ďalšieho vzdelávania a zo zabezpečenia ubytovania a stravovania, sa predpokladajú dosiahnuť v objeme 135 mil. eur v roku 2012, v objeme 139 mil. eur v roku 2013 a 139 mil. eur v roku 2014.

Celkový nárast nedaňových príjmov v roku 2012 oproti schválenému rozpočtu roku 2011 predstavuje sumu 24,6 mil. eur, t. j. 22,27 %.

V nedaňových príjmoch je zaznamenaný nárast v príjmoch z podnikania a vlastného majetku o 78,0 tis. eur, v administratívnych poplatkoch a iných poplatkoch a platbách o 16,0 mil. eur (školné od externých študentov), v kapitálových príjmoch o 1,00 mil. eur a iných nedaňových príjmov o 7,54 mil. eur oproti schválenému rozpočtu roku 2011.

MŠVVaŠ SR zvýšilo bežný transfer zo štátneho rozpočtu pre VVŠ na rok 2012 oproti schválenému rozpočtu roku 2011 o 16,1 mil. eur, transfery z OP Výskum a vývoj a OP Vzdelávanie klesajú o 7,13 mil. eur (zmenou alokácie výdavkov) a kapitálový transfer je na úrovni roku 2011.

VVŠ budú mať k dispozícii aj transfer od Audiovizuálneho fondu každoročne v rovnakej výške 150 tis. eur. Finančné prostriedky fondu sa poskytujú na produkciu školských filmov, ktoré sú neoddeliteľnou súčasťou vysokoškolského vzdelávania v študijnom odbore filmové umenie.

Zdroje na projekty financované z APVV sú zatiaľ rozpísané mimo transferov určených pre verejné vysoké školy, ale na základe úspešnosti v súťažiach budú zohľadnené v upravenom rozpočte VVŠ.

Návrh rozdelenia výdavkov do jednotlivých kategórií je len orientačný, keďže v zmysle § 89 zákona č. 131/2002 Z. z. o vysokých školách v znení neskorších predpisov je použitie dotácie zo štátneho rozpočtu priamo v kompetencii vysokej školy.

Výdavky na rok 2012 celkovo rastú oproti schválenému rozpočtu roku 2011 o  33,6 mil. eur, čo predstavuje 6,04 %.

Bežné výdavky na rok 2012 rastú oproti schválenému rozpočtu roku 2011 o 32,4 mil. eur. Osobné výdavky sú rozpočtované pre vysokoškolských pedagógov, výskumných a umeleckých pracovníkov, ako aj ostatných pracovníkov VVŠ v počte 21 529 osôb. Celkové osobné výdavky zaznamenávajú nárast v roku 2012 oproti roku 2011 o 14,5 mil. eur, t. j. 4,96 %. Priemerný mzdový výdavok na rok 2012 v sume 881 eur predstavuje nárast o 38 eur oproti rozpočtovanej úrovni roku 2011.

Výdavky na tovary a služby sú rozpočtované na financovanie študijných programov a prevádzku VVŠ, na riešenie projektov vedy a výskumu (vrátane prostriedkov zo štrukturálnych fondov a spolufinancovania zo štátneho rozpočtu) a rozvoj vysokých škôl. Výdavky na tovary a služby rozpočtované na rok 2012 oproti schválenému rozpočtu roku 2011 rastú o 10,4 mil. eur, t. j. 6,05 %.

Bežné transfery sú vyššie oproti schválenému rozpočtu roku 2011 o 7,5 mil. eur, t. j. 10,79 %. V limite bežných transferov je zohľadnená schválená novela vysokoškolského zákona týkajúca sa poskytovania motivačných štipendií aj externým študentom. Z bežných transferov sú financované sociálne štipendiá, motivačné štipendiá, podpora stravovania, ubytovania, kultúrnych a športových aktivít študentov a pastoračných centier, členské príspevky medzinárodným organizáciám, odchodné, odstupné, nemocenské dávky, atď.

Kapitálové výdavky v roku 2012 oproti schválenému rozpočtu roku 2011 rastú o 1,22 mil. eur, t. j. 5,44 %. Kapitálové výdavky sú určené na riešenie infraštruktúry verejných vysokých škôl vrátane rekonštrukcií budov.

 Celkový hotovostný prebytok verejných vysokých škôl sa v roku 2012 predpokladá vo výške 183,4 mil. eur. V roku 2013 sa predpokladá celkový prebytok na úrovni 183,7 mil. eur a v roku 2014 vo výške 184,0 mil. eur. V metodike ESA 95 je rozpočtovaný prebytok hospodárenia v roku 2012 vo výške 376 tis. eur, v roku 2013 vo výške 307 tis. eur a v roku 2014 vo výške 320 tis. eur.

**10.  Príspevkové organizácie v pôsobnosti štátu, obcí a VÚC**

Súčasťou návrhu rozpočtu verejnej správy na roky 2012 až 2014 sú aj návrhy rozpočtov príspevkových organizácií, ktoré sú v súlade s jednotnou metodikou, platnou pre Európsku úniu, zaradené do sektora verejnej správy. Ide o tie príspevkové organizácie založené štátom, obcami alebo VÚC, u ktorých menej ako 50 % výrobných nákladov je pokrytých tržbami. Zaraďovanie subjektov verejnej správy do príslušných sektorov ekonomiky, ako aj plnenie podmienok pre zaraďovanie subjektov do sektora verejnej správy, je v pôsobnosti Štatistického úradu SR v súlade so zákonom č. 540/2001 Z. z. o štátnej štatistike.

Vývoj  príjmovej  a  výdavkovej   časti  rozpočtu  príspevkových  organizácií  sektora verejnej správy na roky 2012 až 2014 je nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Príjmy PO sektora VS  spolu** | **777 344** | **824 758** | **690 324** | **690 324** | **705 037** | **709 040** | **714 188** |
| §          nedaňové príjmy | 135 727 | 191 739 | 177 498 | 177 498 | 179 835 | 181 259 | 181 442 |
| §          granty a transfery | 641 617 | 633 019 | 509 990 | 509 990 | 522 849 | 525 433 | 530 335 |
| §          zo splátok úverov a pôž. (FO) | 0 | 0 | 0 | 0 | 0 | 0 | 0 |
| §          zostat. prostr. z predch. rokov a prevod prostr. z peň. fondov (FO) | 0 | 0 | 2 836 | 2 836 | 2 353 | 2 348 | 2 361 |
| **Výdavky PO sektora VS  spolu** | **764 679** | **829 139** | **681 276** | **681 276** | **698 043** | **703 376** | **710 956** |
| §          bežné výdavky | 678 273 | 699 414 | 649 268 | 649 268 | 673 303 | 680 615 | 687 928 |
| §          kapitálové výdavky | 86 406 | 129 725 | 31 972 | 31 972 | 24 717 | 22 738 | 23 005 |
| §          poskytovanie úverov a pôžičiek a splácanie istín (FO) | 0 | 0 | 36 | 36 | 23 | 23 | 23 |
| **Celkový prebytok PO sektora VS** | **12 665** | **-4 381** | **9 048** | **9 048** | **6 994** | **5 664** | **3 232** |
| ***vylúčenie finančných operácií*** | ***0*** | ***0*** | ***-2 800*** | ***-2 800*** | ***-2 330*** | ***-2 325*** | ***-2 338*** |
| §          vylúčenie príjmových FO | 0 | 0 | - 2 836 | - 2 836 | -2 353 | -2 348 | -2 361 |
| §          vylúčenie výdavkových FO | 0 | 0 | 36 | 36 | 23 | 23 | 23 |
| ***ostatné úpravy*** | ***1 938*** | ***-21 768*** | ***0*** | ***0*** | ***0*** | ***0*** | ***0*** |
| **Prebytok  PO sektora VS (ESA 95)** | **14 603** | **-26 149** | **6 248** | **6 248** | **4 664** | **3 339** | **894** |

Návrh rozpočtu príspevkových organizácií v pôsobnosti štátu, obcí a VÚC je spracovaný za tie príspevkové organizácie, ktoré sú zapísané v aktualizovanom štatistickom registri organizácií, vedenom Štatistickým úradom SR a zaradené do sektora verejnej správy v súlade s metodikou ESA 95.

Do sektora verejnej správy je zaradených 97 príspevkových organizácií v pôsobnosti štátu a 593 príspevkových organizácií v pôsobnosti obcí a VÚC.

Príspevkové organizácie v pôsobnosti štátu zabezpečujú činnosti najmä v oblasti kultúry, školstva, životného prostredia, pôdohospodárstva, výskumu, služieb a informatiky. Najviac príspevkových organizácií je v pôsobnosti ministerstva kultúry (24), v pôsobnosti SAV (22) a v pôsobnosti ministerstva pôdohospodárstva a rozvoja vidieka (13) príspevkových organizácií.

Príspevkové organizácie v pôsobnosti obcí zabezpečujú najmä činnosti na úseku verejnoprospešných prác (technické služby), kultúry (miestne osvetové strediská, miestne kultúrne strediská, knižnice, galérie), sociálnych vecí, športu (plavárne, správy športových zariadení) a v ďalších oblastiach. Príspevkové organizácie zriadené VÚC zabezpečujú hlavne činnosti na úseku dopravy (organizácie zabezpečujúce správu a údržbu ciest II. a III. triedy), kultúry (divadlá, múzeá, galérie, knižnice, hvezdárne a pod.) a na úseku školstva (školy v prírode, stredné odborné učilištia, stredné odborné školy a pod.).

**11.** **Rozhlas a televízia Slovenska**

Rozhlas a televízia Slovenska (ďalej len „RTVS“) je verejnoprávna inštitúcia, ktorá poskytuje službu verejnosti v oblasti rozhlasového vysielania a televízneho vysielania. RTVS bola zriadená 1. januára 2011 zákonom č. 532/2010 Z. z. Jej hlavnou činnosťou je vysielanie televíznych programových služieb a rozhlasových programových služieb, tvorba, výroba a nákup programov a ich šírenie.

Vývoj príjmovej a výdavkovej časti rozpočtu RTVS na roky 2012 až 2014 je nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
| **(v tis. eur)** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Príjmy RTVS spolu** | **105 593** | **105 993** | **99 072** | **103 444** | **102 873** | **103 267** | **103 932** |
| ▪ daňové príjmy  | 77 348 | 76 098 | 75 821 | 75 869 | 76 278 | 76 469 | 76 684 |
| ▪ nedaňové príjmy, z toho: | 8 970 | 9 048 | 8 176 | 6 629 | 7 786 | 7 777 | 7 777 |
| príjmy z podnikania a z vlastníctva majetku | 608 | 530 | 576 | 423 | 433 | 430 | 430 |
| administratívne a iné poplatky | 8 024 | 8 197 | 7 497 | 5 829 | 7 246 | 7 246 | 7 246 |
| kapitálové príjmy | 201 | 1 | 0 | 2 | 0 | 0 | 0 |
| úroky z tuzemských úverov, pôžičiek, vkladov ... | 8 | 3 | 3 | 3 | 1 | 1 | 1 |
| ostatné nedaňové príjmy | 128 | 317 | 100 | 371 | 106 | 100 | 100 |
| ▪ granty a transfery, z toho: | 15 391 | 17 075 | 14 000 | 16 116 | 14 000 | 14 000 | 14 000 |
| transfer zo štátneho rozpočtu | 15 351 | 17 000 | 14 000 | 16 067 | 14 000 | 14 000 | 14 000 |
| z prostriedkov EU | 41 | 74 | 0 | 38 | 0 | 0 | 0 |
| ▪ prevod prostriedkov z predchádzajúcich rokov (FO) | 3 884 | 3 771 | 1 076 | 4 830 | 4 809 | 5 021 | 5 471 |
| **Výdavky RTVS spolu** | **101 822** | **101 163** | **99 072** | **98 635** | **97 852** | **97 796** | **97 745** |
| ▪ bežné výdavky, z toho: | 97 886 | 98 131 | 95 349 | 91 412 | 93 609 | 95 122 | 95 863 |
| mzdy  | 20 258 | 20 394 | 19 543 | 19 182 | 17 485 | 18 126 | 18 667 |
| odvody | 6 982 | 7 074 | 6 988 | 6 903 | 6 268 | 6 523 | 6 714 |
| tovary a služby | 64 911 | 66 370 | 64 487 | 60 323 | 65 511 | 66 200 | 66 200 |
| bežné transfery, z toho: | 5 735 | 4 290 | 4 331 | 4 996 | 4 341 | 4 272 | 4 282 |
| ostatným subjektom VS (RTVS, s.r.o.) | 3 679 | 3 609 | 3 609 | 3 609 | 3 661 | 3 671 | 3 681 |
| ostatným subjektom VS (AVF) | 0 | 251 | 275 | 182 | 185 | 185 | 185 |
| ▪ kapitálové výdavky | 3 643 | 2 777 | 3 323 | 6 760 | 3 775 | 2 239 | 1 482 |
| ▪ vklad do základného imania (FO) | 293 | 255 | 400 | 464 | 468 | 436 | 400 |
| **Celková bilancia RTVS** | **3 771** | **4 830** | **0** | **4 809** | **5 021** | **5 471** | **6 187** |
| ▪ vylúčenie finančných operácií, v tom: | -3 591 | -3 516 | -676 | -4 366 | -4 341 | -4 585 | -5 071 |
| vylúčenie príjmových FO | -3 884 | -3 771 | -1 076 | -4 830 | -4 809 | -5 021 | -5 471 |
| vylúčenie výdavkových FO | 293 | 255 | 400 | 464 | 468 | 436 | 400 |
| **ostatné úpravy** | **110** | **-15 382** | **0** | **0** | **0** | **0** | **0** |
| **Prebytok (+) /schodok (-) RTVS (ESA 95)** | **290** | **-14 068** | **-676** | **443** | **680** | **886** | **1 116** |

Príjmy RTVS sa v roku 2012 navrhujú v celkovej výške 102,9 mil. eur, čo oproti schválenému rozpočtu pre rok 2011 predstavuje rast o 3,84 %. Vyššie plnenie sa predpokladá najmä v oblasti daňových príjmov, ktoré tvoria poplatky za službu verejnosti podľa zákona č.68/2008 Z.z. o úhrade za služby verejnosti a o zmene a doplnení niektorých zákonov. Na rok 2012 sa rozpočtujú poplatky za službu verejnosti vo výške 76,3 mil. eur, čo je mierne nad úrovňou schváleného rozpočtu roku 2011. Kvantifikácia zohľadňuje zlepšenie platobnej schopnosti povinných platiteľov.

V rámci nedaňových príjmov objemovo najvyššiu položku tvoria príjmy z reklamy, ktoré sa na rok 2012 rozpočtujú vo výške 5,89 mil. eur, rozpočtovaná úroveň zohľadňuje zachovanie časového rozsahu reklamy vo vysielaní vo výške 1% denného vysielacieho času.

Transfer zo štátneho rozpočtu sa v rámci schválených limitov Ministerstva kultúry SR poskytuje RTVS na základe zmluvy so štátom. V roku 2012 až 2014 sa transfer navrhuje poskytnúť v sume 14,0 mil. eur, čo zodpovedá schválenému rozpočtu na rok 2011.

Výdavky subjektu sa v roku 2012 rozpočtujú v celkovej výške 97,9 mil. eur. Pokles oproti schválenému rozpočtu na rok 2011 o 1,22 mil. eur, t. j. o 1,23 % zohľadňuje prijatie racionalizačných opatrení.

V porovnaní so schváleným rozpočtom roku 2011 osobné výdavky klesajú o 10,5 %. Priemerný mzdový výdavok na rok 2012 medziročne rastie o 4 %, v absolútnom vyjadrení o 43 eur, predpokladaný rast priemerného mzdového výdavku je podmienený postupným znižovaním stavu zamestnancov z 1 493 osôb v roku 2011 na 1 277 osôb v roku 2013. Na rok 2014 sa navrhuje stabilizovať počet pracovníkov na úrovni roka 2013.

V roku 2012 sa predpokladá na tovary a služby vynaložiť zdroje v objeme
65,5 mil. eur, čo predstavuje zvýšenie o 1,59 %, v absolútnom vyjadrení o 1,02 mil. eur oproti schválenému rozpočtu roku 2011, v rámci ktorého sa uvažuje s finančným posilnením oblasti výroby programov, presunom z kategórie miezd a odvodov. Zvýšenie výdavkov na tovary a služby ďalej zohľadňuje cenový nárast energií, dopravného a materiálu.

V rámci bežných transferov sa v roku 2012 rozpočtujú povinné transfery vyplývajúce z platnej legislatívy, a to transfer pre RTVS s.r.o. predstavuje objem 3,66 mil. eur, transfer pre Audiovizuálny fond predstavuje objem 185 tis. eur. Rozpočtovaná výška je zosúladená s návrhmi rozpočtov dotknutých subjektov. Kapitálové výdavky medziročne rastú v porovnaní so schváleným rozpočtom na rok 2011 o 13,6 %, v absolútnom vyjadrení
o 452 tis. eur.

Celkový hotovostný prebytok sa v roku 2012 predpokladá vo výške 5,02 mil. eur, čo predstavuje výrazné zvýšenie oproti vyrovnanému hospodáreniu v roku 2011. V rokoch 2012 sa predpokladá, že RTVS dosiahne podľa metodiky ESA 95 prebytok 680 tis. eur, v ďalších rokoch sa mierne zvyšuje, v roku 2014 má dosiahnuť hodnotu 1,12 mil. eur.

**12.**  **Rozhlasová a televízna spoločnosť, s. r. o.**

Rozhlasová a televízna spoločnosť, s.r.o. (ďalej len „RTVS, s.r.o.“) vznikla na základe zákona č. 68/2008 Z. z. o úhrade za služby verejnosti poskytované Slovenskou televíziou a Slovenským rozhlasom a o zmene a doplnení niektorých zákonov. Spoločnosť bola založená spoločenskou zmluvou medzi Slovenskou televíziou a Slovenským rozhlasom s rovnakým podielom spoločníkov a jej hlavným predmetom činnosti je výber úhrady za služby verejnosti poskytované Rozhlasom a televíziou Slovenska.

Vývoj príjmovej a výdavkovej časti rozpočtu Rozhlasovej a televíznej spoločnosti, s.r.o. na roky 2012 až 2014 je nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Príjmy RTVS, s.r.o. spolu** | **4 004** | **4 000** | **4 010** | **4 216** | **4 237** | **4 246** | **4 257** |
| ▪ úroky z účtov z finančného hospodárenia | 1 | 0 | 1 | 1 | 0 | 0 | 0 |
| ▪ transfer od ostatných subjektov VS (RTVS) | 3 669 | 3 613 | 3 609 | 3 609 | 3 661 | 3 671 | 3 681 |
| ▪ príjmové finančné operácie, z toho: | 334 | 386 | 400 | 606 | 576 | 575 | 575 |
| prevod prostriedkov z predchádzajúcich rokov (FO) | 41 | 127 | 0 | 206 | 206 | 206 | 206 |
| vklad do základného imania (FO) | 293 | 259 | 400 | 400 | 369 | 369 | 369 |
| **Výdavky RTVS, s.r.o. spolu** | **3 832** | **3 794** | **4 010** | **4 010** | **4 031** | **4 040** | **4 051** |
| ▪ bežné výdavky, z toho: | 3 832 | 3 794 | 4 010 | 4 010 | 4 031 | 4 040 | 4 051 |
| mzdy  | 282 | 278 | 311 | 311 | 311 | 311 | 311 |
| odvody | 82 | 92 | 109 | 109 | 109 | 109 | 109 |
| tovary a služby | 3 468 | 3 423 | 3 543 | 3 543 | 3 612 | 3 621 | 3 631 |
| bežné transfery | 0 | 0 | 48 | 48 | 0 | 0 | 0 |
| **Celková bilancia RTVS, s.r.o.**  | **172** | **206** | **0** | **206** | **206** | **206** | **206** |
| ▪ vylúčenie finančných operácií, z toho: | -334 | -386 | -400 | -606 | -576 | -575 | -575 |
| vylúčenie príjmových FO | -334 | -386 | -400 | -606 | -576 | -575 | -575 |
| **ostatné úpravy** | **376** | **158** | **0** | **0** | **0** | **0** | **0** |
| **Prebytok (+) /schodok (-) RTVS, s.r.o.(ESA 95)** | **214** | **-23** | **-400** | **-400** | **-369** | **-369** | **-369** |

Príjmy RTVS s.r.o. na rok 2012 sú rozpočtované vo výške 4,24 mil. eur. V porovnaní so schváleným rozpočtom na rok 2011 celkové príjmy medziročne rastú o 5,68 %, zvýšenie je spôsobené najmä prevodom prostriedkov z roku 2011 v objeme 206 tis. eur, ktoré sa v schválenom rozpočte na rok 2011 nerozpočtovali.

Rozhodujúcim príjmom spoločnosti je transfer od Rozhlasu a televízie Slovenska, v súlade so zákonom č. 68/2008 Z. z. o úhrade za služby verejnosti a predstavuje najviac 4 % z príjmov z úhrad a pokút. V roku 2012 sa rozpočtuje suma 3,66 mil. eur s medziročným rastom o 1,45 %, v ktorom je premietnuté predpokladané zlepšenie platobnej disciplíny povinných platiteľov. Súčasťou príjmov spoločnosti je aj vklad do základného imania v sume 369 tis. eur od spoločníka RTVS, ktorý slúži na vykrytie straty spoločnosti, keďže skutočné náklady na výber úhrady a pokút prevyšujú ich príjmy.

Výdavky RTVS, s.r.o., sa rozpočtujú v objeme 4,03 mil. eur, čo je mierne nad úrovňou schváleného rozpočtu na rok 2011, a to o 0,54 %.

Osobné výdavky sa rozpočtujú na úrovni schváleného rozpočtu na rok 2011, a to v sume 419 tis. eur. Priemerný mesačný mzdový výdavok na rok 2012 je vo výške rozpočtovanej úrovne roku 2011 a jeho hodnota 863 eur zostáva nezmenená aj v ďalších rokoch 2013 až 2014 pri stabilnom počte zamestnancov.

Objemovo najvýznamnejšiu kategóriu výdavkov tvoria výdavky na zabezpečenie činnosti RTVS, s.r.o., ktoré zahŕňajú najmä poštové a telekomunikačné služby, dane, nájomné za kancelárske priestory a údržbu výpočtovej techniky. V porovnaní so schváleným rozpočtom roku 2011 výdavky na tovary a služby rastú o 69 tis. eur, t.j. o 1,95 %, čo korešponduje s rastom celkových príjmov spoločnosti.

Celková bilancia RTVS, s.r.o. v roku 2012 sa predpokladá na úrovni očakávanej skutočnosti roku 2011. Po vylúčení finančných operácií schodok ESA 95 sa rozpočtuje vo výške 369 tis eur.

**13. Tlačová agentúra SR**

Tlačová agentúra Slovenskej republiky (ďalej len „TASR“) je zriadená zákonom č. 385/2008 Z. z. o Tlačovej agentúre Slovenskej republiky z 23. septembra 2008 ako verejnoprávna, národná, nezávislá, informačná inštitúcia, ktorá poskytuje službu verejnosti v oblasti spravodajstva od 1. januára 2009.

Vývoj príjmovej a výdavkovej časti rozpočtu TASR na roky 2012 až 2014 je nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Príjmy TASR spolu** | **4 619** | **4 905** | **3 403** | **3 636** | **2 907** | **2 407** | **2 407** |
| ▪ daňové príjmy | 0 | 0 | 0 | 0 | 0 | 0 | 0 |
| ▪ nedaňové príjmy, z toho: | 2 276 | 2 322 | 2 351 | 2 309 | 2 351 | 2 351 | 2 351 |
| príjmy z podnikania a z vlastníctva majetku | 9 | 5 | 6 | 6 | 6 | 6 | 6 |
| administratívne a iné poplatky | 2 247 | 2 312 | 2 343 | 2 200 | 2 343 | 2 343 | 2 343 |
| kapitálové príjmy | 17 | 2 | 0 | 100 | 0 | 0 | 0 |
| ostatné nedaňové príjmy | 3 | 3 | 2 | 2 | 2 | 2 | 2 |
| ▪ granty a transfery, z toho: | 2 105 | 2 343 | 1 000 | 1 000 | 500 | 0 | 0 |
| tuzemské bežné transfery a granty, z toho: | 1 809 | 2 200 | 1 000 | 1 000 | 500 | 0 | 0 |
| granty | 5 | 0 | 0 | 0 | 0 | 0 | 0 |
| transfery zo štátneho rozpočtu | 1 804 | 2 200 | 1 000 | 1 000 | 500 | 0 | 0 |
| ▪ prevod prostriedkov z predchádzajúcich rokov (FO | 238 | 240 | 52 | 328 | 56 | 56 | 56 |
| **Výdavky TASR spolu** | **4 379** | **4 577** | **3 351** | **3 580** | **2 851** | **2 351** | **2 351** |
| ▪ bežné výdavky, z toho: | 3 896 | 4 429 | 3 291 | 3 580 | 2 791 | 2 291 | 2 291 |
| mzdy | 1 723 | 1 811 | 1 432 | 1 520 | 1 184 | 937 | 937 |
| odvody | 599 | 623 | 504 | 535 | 417 | 330 | 330 |
| tovary a služby | 1 554 | 1 916 | 1 353 | 1 510 | 1 188 | 1 022 | 1 022 |
| bežné transfery | 20 | 79 | 2 | 15 | 2 | 2 | 2 |
| ▪ kapitálové výdavky | 483 | 148 | 60 | 0 | 60 | 60 | 60 |
| **Celková bilancia TASR** | **240** | **328** | **52** | **56** | **56** | **56** | **56** |
| ▪ vylúčenie finančných operácií | -238 | -240 | -52 | -328 | -56 | -56 | -56 |
| vylúčenie príjmových FO | -238 | -240 | -52 | -328 | -56 | -56 | -56 |
| **ostatné úpravy** | **-399** | **42** | **0** | **0** | **0** | **0** | **0** |
| **Prebytok (+) /schodok (-) TASR (ESA 95)** | **-397** | **130** | **0** | **-271** | **0** | **0** | **0** |

Objem celkových príjmov TASR na rok 2012 rozpočtovaný v sume 2,91 mil. eur je pod úrovňou schváleného rozpočtu 2011 o 14,6 %. Pokles finančných zdrojov je koncipovaný s cieľom minimalizovať príspevok zo štátneho rozpočtu tak, aby podpora štátu bola len v segmente uchovávania, správy a sprístupňovania archívov.

Príjmovú časť rozpočtu na rok 2012 predstavujú najmä príjmy z administratívnych poplatkov (predaj spravodajského servisu) vo výške 2,34 mil. eur a transfer zo štátneho rozpočtu vo výške 500 tis. eur poskytovaný na základe zmluvy s Ministerstvom kultúry SR o zabezpečení služieb vo verejnom záujme.

V nadväznosti na pokles celkových príjmov dochádza aj vo výdavkovej časti k zníženiu finančných prostriedkov. Výsledkom prijatých úsporných opatrení je zníženie celkových výdavkov o 14,9 % oproti schválenému rozpočtu roku 2011, ich objem predstavuje 2,85 mil. eur. Rozpočtovaná výška osobných výdavkov na rok 2012 v sume 1,60 mil. eur je pod úrovňou schváleného rozpočtu roku 2011. Tovary a služby medziročne klesajú oproti schválenému rozpočtu v roku 2011 o 12,2 %, rozpočtovaná výška na rok 2012 v sume 1,19 mil. eur zohľadňuje pokles celkových príjmov. Kapitálové výdavky sa rozpočtujú na úrovni schváleného rozpočtu 2011 vo výške 60 tis. eur.

Celkový hotovostný prebytok TASR sa v roku 2012 predpokladá vo výške 56 tis. eur. Saldo hospodárenia vyjadrené v metodike ESA 95 sa predpokladá vyrovnané.

**14. Úrad pre dohľad nad výkonom auditu**

Vývoj príjmovej a výdavkovej časti rozpočtu úradu na roky 2012 až 2014 je nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| ***Príjmy UDVA spolu*** | ***1 019*** | ***1 138*** | ***987*** | ***1 324*** | ***1 213*** | ***1 146*** | ***1 089*** |
| ***z toho:*** |   |
| ▪ nedaňové príjmy, z toho: | 475 | 526 | 450 | 544 | 457 | 468 | 478 |
|  administratívne a iné poplatky | 53 | 47 | 32 | 58 | 38 | 38 | 38 |
|  úroky z tuzemských úverov, pôžičiek | 8 | 5 |  0 | 0 | 0 | 0 | 0 |
|  ostatné nedaňové príjmy | 422 | 479 | 418 | 486 | 419 | 430 | 440 |
| ▪ granty a transfery, z toho | 249 | 265 | 268 | 268 | 268 | 268 | 268 |
|  tuzemské bežné transfery a granty | 249 | 265 | 268 | 268 | 268 | 268 | 268 |
|  zo štátneho rozpočtu | 249 | 265 | 268 | 268 | 268 | 268 | 268 |
| ▪ príjmové finančné operácie, z toho: | 295 | 347 | 269 | 512 | 488 | 410 | 343 |
|  prevod prostriedkov z predchádzajúcich rokov | 295 | 331 | 269 | 512 | 488 | 410 | 343 |
| ***Výdavky UDVA spolu*** | ***688*** | ***625*** | ***803*** | ***836*** | ***803*** | ***803*** | ***803*** |
| ***z toho:*** |   |
| ▪ bežné výdavky, z toho: | 670 | 620 | 799 | 832 | 799 | 799 | 799 |
|  mzdy  | 327 | 291 | 481 | 481 | 481 | 481 | 481 |
|  odvody | 82 | 95 | 94 | 94 | 94 | 94 | 94 |
|  tovary a služby | 261 | 234 | 224 | 257 | 224 | 224 | 224 |
| ▪ kapitálové výdavky | 18 | 5 | 4 | 4 | 4 | 4 | 4 |
| ▪ výdavky z transakcií s fin. akt. a pas. (FO)  | 0  | 0  | 0  | 0  | 0  | 0  | 0  |
| ***Celkový prebytok UDVA*** | ***331*** | ***513*** | ***184*** | ***488*** | ***410*** | ***343*** | ***286*** |
| ***vylúčenie finančných operácií*** | ***-295*** | ***-347*** | ***-269*** | ***-512*** | ***-488*** | ***-410*** | ***-343*** |
| ***z toho:*** |   |
|  ▪ vylúčenie príjmových finančných operácií | -295 | -347 | -269 | -512 | -488 | -410 | -343 |
|  ▪ vylúčenie výdavkových finančných operácií | 0 | 0 | 0 | 0 | 0 | 0 | 0 |
| Ostatné úpravy | 35 | -7 |  0 | 26 |  0 |  0 |  0 |
| ***Prebytok UDVA (ESA 95)*** | ***70*** | ***158*** | ***-85*** | ***2*** | ***-78*** | ***-67*** | ***-57*** |

Úrad pre dohľad nad výkonom auditu (ďalej len „Úrad“) je verejnoprávna inštitúcia a je klasifikovaný ako subjekt ústrednej štátnej správy. Pri zostavovaní rozpočtu Úradu sa vychádza hlavne zo zákona č. 540/2007 Z. z. o audítoroch, audite a dohľade nad výkonom auditu a o zmene a doplnení zákona č. 431/2002 Z. z. o účtovníctve v znení neskorších predpisov (ďalej len „zákon“). V súlade s týmto zákonom Úrad zostavuje rozpočet výnosov a nákladov na príslušný rozpočtový rok. V rozpočte Úradu sa osobitne rozpočtujú náklady na činnosť Rady, správy Úradu, Dozorného výboru a jednotlivých výborov.

Hlavnými cieľmi a činnosťami Úradu je prispievať k zvyšovaniu dôvery investorov a širokej verejnosti v audit účtovných závierok a v audit súladu výročných správ s účtovnými závierkami, vytvoriť efektívny systém verejného dohľadu nad výkonom auditu, pričom dohliadanými subjektmi sú Slovenská komora audítorov, audítori a audítorské spoločnosti, vykonávať tento dohľad nestranne a nezávisle od štátnych orgánov, orgánov územnej samosprávy, iných orgánov verejnej moci a od ďalších právnických alebo fyzických osôb, s osobitným dôrazom na výkon auditu v subjektoch verejného záujmu, spolupracovať s príslušnými orgánmi dohľadu členských krajín Európskej únie a tretích krajín, spolupracovať s orgánmi Európskej únie pri tvorbe medzinárodných účtovných štandardov a medzinárodných audítorských štandardov a zabezpečovať ich prístupnosť pre používateľov v Slovenskej republike v štátnom jazyku, spolupracovať s Ministerstvom financií SR na príprave právnych predpisov v oblasti účtovníctva a auditu.

Príjmy Úradu na rok 2012 sú rozpočtované vo výške 1,21 mil. eur a ich súčasťou je príspevok zo štátneho rozpočtu prostredníctvom kapitoly Ministerstva financií Slovenskej republiky vo výške 268 tis. eur. Ďalšími príjmami sú ročné príspevky subjektov verejného záujmu rozpočtované v roku 2012 vo výške 419 tis. eur a ostatné (napr. príjmy z pokút, náhrady za trovy konania, úroky z omeškania, poplatky za skúšky a preskúšanie, poplatky za úkony na úrade) v celkovej výške 38 tis. eur. Súčasťou príjmov Úradu sú aj prostriedky z predchádzajúcich rokov vo výške 488 tis. eur, ktoré budú použité na výkon dohľadov. Príjmy Úradu v roku 2012 v porovnaní s očakávanou skutočnosťou ku koncu roka 2011 klesajú o 8,37 % najmä z dôvodu poklesu prostriedkov z predchádzajúcich rokov.

Výdavková časť rozpočtu predstavuje výdavky spojené so zabezpečením činnosti Úradu. Medzi objemovo významné časti nákladov rozpočtu patria mzdy, v ktorých sú zahrnuté aj odmeny externým spolupracovníkom zabezpečujúcich základné úlohy Úradu (hlavne dohľady) a s tým súvisiace odvody, nájomné, náklady na preklady, náklady na audítorské skúšky, cestovné, kancelárske potreby a iné. Výdavky Úradu v roku 2012 sú rozpočtované vo výške 803 tis. eur, čo predstavuje v porovnaní s očakávanou skutočnosťou ku koncu roka 2011 pokles o 3,95 %.

**15. Audiovizuálny fond**

Audiovizuálny fond (ďalej len „fond“) bol zákonom č. 516/2008 Z. z. zriadený dňa 1. januára 2009 ako verejnoprávna inštitúcia na podporu a rozvoj audiovizuálnej kultúry a priemyslu. Fond poskytuje finančné prostriedky autorom a výrobcom slovenských audiovizuálnych diel, na obnovu a rozvoj technologickej základne určenej na výrobu a šírenie audiovizuálnych diel, na uskutočňovanie verejných kultúrnych podujatí v oblasti audiovizuálnej kultúry.

Vývoj príjmovej a výdavkovej časti rozpočtu fondu na roky 2012 až 2014 je v porovnaní s predchádzajúcimi rokmi nasledovný:

|  |  |  |  |  |  |  |  |
| --- | --- | --- | --- | --- | --- | --- | --- |
| **v tis. eur** | **2009 S** | **2010 S** | **2011 R** | **2011 OS** | **2012 N** | **2013 N** | **2014 N** |
| **Príjmy AVF spolu** | **158** | **7 405** | **7 025** | **9 371** | **9 411** | **9 444** | **9 444** |
| ▪ daňové príjmy  | 0 | 0 | 0 | 0 | 0 | 0 | 0 |
| ▪ nedaňové príjmy, z toho: | 9 | 2 646 | 3 250 | 3 278 | 3 315 | 3 348 | 3 348 |
| poplatky podľa § 21 zákona 516/2008 | 9 | 27 | 25 | 25 | 30 | 30 | 30 |
| ostatné nedaňové príjmy, z toho: | 0 | 2 616 | 3 225 | 3 250 | 3 282 | 3 315 | 3 315 |
| príspevky podľa § 25-28 zákona 516/2008, v tom: | 0 | 2 616 | 3 225 | 3 250 | 3 207 | 3 240 | 3 240 |
| § 25 (vysielatelia s licenciou) | 0 | 1 837 | 2 575 | 2 400 | 2 372 | 2 400 | 2 400 |
| § 26 (kiná) | 0 | 121 | 100 | 125 | 135 | 135 | 135 |
| § 27 (retransmisia) | 0 | 614 | 400 | 650 | 640 | 640 | 640 |
| § 28 (distribúcia) | 0 | 45 | 150 | 75 | 60 | 65 | 65 |
| ▪ granty a transfery, z toho | 149 | 4 751 | 3 775 | 3 682 | 3 685 | 3 685 | 3 685 |
| § 29 - zo štátneho rozpočtu | 149 | 4 500 | 3 500 | 3 500 | 3 500 | 3 500 | 3 500 |
| § 24 - od ostatných subjektov VS (RTVS-STV) | 0 | 251 | 275 | 182 | 185 | 185 | 185 |
| ▪ prevod prostriedkov z predchádzajúcich rokov (FO) | 0 | 8 | 0 | 2 411 | 2 411 | 2 411 | 2 411 |
| **Výdavky AVF spolu** | **150** | **4 993** | **7 025** | **6 960** | **7 000** | **7 033** | **7 033** |
| ▪ bežné výdavky, z toho: | 150 | 4 978 | 7 010 | 6 785 | 6 665 | 6 698 | 6 698 |
| mzdy  | 86 | 96 | 119 | 123 | 119 | 119 | 119 |
| odvody | 20 | 36 | 49 | 50 | 58 | 58 | 58 |
| tovary a služby | 44 | 208 | 168 | 235 | 264 | 270 | 270 |
| bežné transfery | 0 | 4 638 | 6 674 | 6 377 | 6 224 | 6 250 | 6 250 |
| ▪ kapitálové výdavky | 0 | 15 | 15 | 175 | 335 | 335 | 335 |
| **Celková bilancia AVF** | **8** | **2 411** | **0** | **2 411** | **2 411** | **2 411** | **2 411** |
| ▪ vylúčenie finančných operácií | 0 | -8 | 0 | -2 411 | -2 411 | -2 411 | -2 411 |
| vylúčenie príjmových FO | 0 | -8 | 0 | -2 411 | -2 411 | -2 411 | -2 411 |
| **ostatné úpravy** | **0** | **-1 023** | **0** | **0** | **0** | **0** | **0** |
| **Prebytok (+) /schodok (-) AVF (ESA 95)** | **8** | **1 381** | **0** | **0** | **0** | **0** | **0** |

Príjmy fondu sa v roku 2012 navrhujú v celkovej výške 9,41 mil. eur, čo predstavuje oproti schválenému rozpočtu na rok 2011 nárast o 33,9 %, zvýšenie je spôsobené najmä prevodom prostriedkov z roku 2011 v objeme 2,41 mil. eur, ktoré sa v schválenom rozpočte na rok 2011 nerozpočtovali. Vyššie plnenie o 2 % sa predpokladá najmä v oblasti nedaňových príjmov, a to z príspevkov od povinných prispievateľov, ktorými v zmysle zákona sú vysielatelia na základe licencie, prevádzkovatelia kín, prevádzkovatelia retransmisie a distributéri audiovizuálnych diel. Z  dôvodu prechodu na digitálne terestriálne vysielanie budú vysielatelia s licenciou odvádzať povinný odvod do fondu z vyššej základne.

Na základe zmluvy medzi Ministerstvom kultúry SR a fondom sa poskytuje v roku 2012 príspevok zo štátneho rozpočtu v sume 3,5 mil. eur, čo zodpovedá schválenému rozpočtu na rok 2011, ako aj očakávanej úrovni roku 2011. V rámci tuzemských bežných transferov sa rozpočtuje aj povinný príspevok od Rozhlasu a televízie Slovenska v objeme 185 tisíc eur.

Výdavky fondu sa v roku 2012 navrhujú v celkovej výške 7,0 mil. eur, čo predstavuje oproti schválenému rozpočtu na rok 2011 pokles o 25 tis. eur, t. j. o 0,36 %. V zmysle platnej legislatívy je fond oprávnený na vlastnú prevádzku použiť najviac 5 % z celkovej sumy svojich príjmov.

Osobné výdavky medziročne rastú o 5,54 % z dôvodu zohľadnenia legislatívnej zmeny platnej od 1. 1. 2011 súvisiacej so zvýšením odvodov za členov rady a dozornej komisie fondu, čo sa premietlo do vyššieho rozpisu kategórie odvodov.

Priemerný mzdový výdavok na rok 2012 je na úrovni rozpočtu roku 2011 a jeho výška na roky 2013 až 2014 zostáva zachovaná. So zmenou počtu zamestnancov sa neuvažuje, pre celé obdobie sa navrhuje zabezpečovať administráciu agendy fondu v počte 10 zamestnancov.

Ďalšou kategóriou, kde rozpočtovaný objem je vyšší ako schválený rozpočet na rok 2011, sú tovary a služby. V roku 2012 sa predpokladá vynaložiť finančné prostriedky v objeme 264 tis. eur, čo predstavuje v porovnaní s očakávanou skutočnosťou roku 2011 zvýšenie o 12,2 %. Nárast je spôsobený najmä zvýšením odmien členom odborných komisií a výdavkov na odborné expertízy predložených projektov, z dôvodu vyššieho počtu podávaných žiadostí a ich posudzovania.

Významná časť výdavkov je určená na podpornú činnosť pre autorov slovenských audiovizuálnych diel a výrobcov audiovizuálnych diel, na vytváranie materiálnych podmienok na rozvoj audiovizuálnej kultúry a priemyslu, na uskutočňovanie verejných kultúrnych podujatí a na poskytovanie štipendií pre fyzické osoby, ktoré sa tvorivo alebo výskumne podieľajú na rozvoji audiovizuálnej kultúry a priemyslu. Na rok 2012 sa rozpočtuje v rámci bežných transferov suma 6,22 mil. eur, čo je oproti očakávanej skutočnosti roku 2011 pokles o 2,40 %, t. j. 153 tis. eur v absolútnom vyjadrení. Fond uvažuje každoročne poskytnúť finančné prostriedky vo výške 150 tis. eur na produkciu školských filmov v študijnom odbore filmové umenie.

Zníženie bežných transferov sa premietlo do rastu kapitálových výdavkov, ktoré v porovnaní so schváleným rozpočtom na rok 2011 vzrástli o 320 tis. eur, pričom zdroje sa majú použiť na nákup technologických zariadení pre digitalizáciu kín.

Celkový hotovostný prebytok fondu sa v roku 2012 navrhuje vo výške 2,41 mil. eur, čo zodpovedá očakávanej úrovni roku 2011. Obdobne ako v roku 2011 saldo hospodárenia vyjadrené v metodike ESA 95 sa predpokladá vyrovnané.